
A Magyar Jogászegylet 1904. évi jubiláris közgyűlésén 
egyletünk nagyérdemű elnöke ünnepi beszédében kifejtette, 
hogy « semmi sem nagyobb tévedés, mint az a balhit, hogy 
a biró a törvénynyel szemben a jogszolgáltató gép szerepére 
van kárhoztatva. » «A törvény csak az elvont jogszabályt állítja 
fel, mig a biró a törvényhozó alkotásait ítélő munkásságával 
kiegészíti és annak szellemében továbbfejleszti.)) 

Legyen szabad e nagyérdekű kijelentések kapcsán mai 
előadásomban azzal a kérdéssel foglalkoznom, hogy minő 
szerepe van a bírónak a törvénynyel szemben, hogyan kell 
a jogszabályt alkalmazni és ezzel együtt a jogot fejleszteni. 



I. 



Habár e kérdésnek rendkívüli hordereje vitán felül áll, 
mégis kénytelen vagyok konstatálni azt a köztudomású tényt, 
hogy az állam nem gondoskodik bíráinak a jogalkalmazás 
módszere tekintetében való kitanításáról, nagy feladataik tekin- 
tetében való előkészítésükről. 

Az egyetemi tanulmányok alatt a jogtanuló ifjú az ítél- 
kezés művészetében nem nyer oktatást. Az egyetemi évek 
befejezése után a bírói előkészítő szolgálat alatt az állam 
kihasználja az ingyenes, vagy legjobb esetben 500 frtos mun- 
kaerőket, de nem sokat törődik továbbképzésükkel. A kiknek 
tehetsége és szorgalma van, azok autodidaksis utján úgyszól- 
ván ellesik a bíráskodás technikáját, a kiknek azonban sem 
képessége, sem buzgalma nem kiváló, azok továbbra is meg- 
maradnak a régi színvonalon, még akkor is, a mikor a birói 
székbe ülnek. 

Mivel pedig a legtöbb biró sohasem nyert részletes és 
az Ítélkezés functiójában konkrété is alkalmazható ntmutatá- 
sokat az elbírálandó jogeset diagnosti kajára és a tényállásra 
illő jogszabály alkalmazására nézve : ennek következménye- 
kép a bírák nagy része ily kitanítás hiján alkalmazza azt, a 
mi előtte látható alakban jelenik meg: a törvény betűjét, 
mert lex ita scripta est. 

Nem is gondol arra, hogy a törvényhozó szándékát, a tör- 
vény hozatalának occasióját, vagy a törvény elvét, a legis ratiót 
vizsgálja. Nem keresi, hogy melyik megoldás megfelelőbb a 
társadalom szükségletei szempontjából 1 és nem törődik azzal 
se, hogy a birói ítéletnek minő közvetlen, esetleg minő távo- 
labb eső következményei lehetnek. Az ilyen biró előtt min- 
dig a törvény szövege lebeg és csak azt vizsgálja, hogy & 
konkrét esetre ez a szöveg — ha erőszakos constrnctio utján 
is — hogyan húzható rá. 

Anatole Francé ((becsületes birája» ezt akkép fejezte ki, 
hogy i tartom magam az Íráshoz, mert bírák vagyunk, nem 
pedig törvényhozók, vagy bölcselkedők». Hiába válaszolja 
neki az « igazságos biró», hogy a «betű halott, a szellem 
pedig él». Hiába inti a magyar igazságügyminiszter is biráit : 
«Nem szabad a törvény holt betűjét vakon alkalmazni és azt 
az igazságot szolgáltatni, melyről azt mondják: tsummum 
ius, summa injuria». 2 A biró sohanem tanulta azt, hogy igaz- 
ságosan kell ítélnie, hanem mindig csak azt, hogy a törvényt 
kell alkalmaznia, tehát ezt teszi, tekintet nélkül arra, hogy 
mi a czélszerű, mi az igazságos. 

Pedig a közönséges magánjogi ^szerződés magyarázatára 
minden törvényhozás irányadó elvül fogadta el, hogy nem 
annyira a használt szavak betűszerinti értelme, mint inkább 
a szerződő felek szándéka döntő. (Lásd Kt. 265. §-a, Magán- 

1 Nem sok olyan Ítéletet ismerek a magyar joggyakorlatban, a 
mely a czélszerüsógre, a méltányosságra, a gazdasági viszonyok termé- 
szetére hivatkozik döntésének indokolásául, mint pl. keresk. és váltó- 
törvényszék határozata abban a kérdésben, hogy a vasúti strike vis 
major-e ? Közölve a Jogt. Közi. 1905. évf. 162. 1. 

2 Plósz Sándor beszéde a kolozsvári igazságügyi palota felavatá- 
sánál. L. a Jogt. Közi. 1903. évf. 351. 1. 

jogi tervezet 980. §-a, Német polgári törvénykönyv 133., 157. 
és 242. §§., Szász polgári törvénykönyv 858. §., Gode civil 
1134., 1135. §§.) Ha a magánjogban a szerződés magyaráza- 
tának ez a törvénybe iktatott elve, mennyivel inkább kell 
ugyanennek a szabálynak irányadónak lennie a törvények 
magyarázatánál . 

Azok, a kik a narra mihi factum, narro tibi jns állás- 
pontján állva, a törvény szószerinti alkalmazása mellett kar- 
doskodnak, azzal szoktak érvelni, hogy csak ez biztosítja a 
jogbiztosságot. Helyesen jegyzi meg Schwarz Gusztáv,* hogy 
«az igazságszolgáltatás két alapkellékét: a bizonyosságot és 
az igazságot tiz eset közül kilenczszer a törvényhozó nem 
tudja eltalálni. » « Többnyire vagy a bizonyosságnak kell fel- 
áldozni az igazságot, vagy megfordítva. » Azok tehát, a kik 
a jogbiztosságot többre becsülik az anyagi igazságnál, termé- 
szetesen mindig a betűhöz fognak ragaszkodni. 

így bizonyos fokig talán biztosabb lesz a jogszolgáltatás, 
de igazságtalan, czélszerűtlen és társadalom közmeggyőződé- 
sével ellenkező. 

Azonban a betű-jurisprudentia által a biztosság is csak 
minimális fokban éretik el. 

Ma például nem igen panaszkodhatunk bíráink túlszabad 
mozgásáról és mégis nem tapasztaljuk-e nap-nap után, hogy 
a legbiztosabbnak, szinte megdönthetetlennek hitt álláspontra 
ráczáfol a bíróság? Nem történik-e meg az is, hogy a leg- 
főbb bíróság 4 szavazattal lerontja azt, a mit 8 alsófoku és 
3 curiai biró feltétlenül bebizonyított tényként vagy jogszabály- 
ként fogadott el? Lehet-e jogbiztosságról szólni akkor, mikor 
a tényállást számos ügyben az aljárásbiró is felülvizsgálhat- 
lanul állapítja meg és a mikor a legnagyobb sommás perek- 
ben a törvényszékek véglegesen, jogorvoslattal meg nem tárnád- 
ba tóan ítélkeznek a ténykérdésben? 

Az esetek ezreiben és ezreiben a törvény cserben hagyja 
azt, a ki az egyszeregynek megfelelő pontosságú jogszabá- 
lyokat vár a törvényhozótól, mert a legrészletesebb kodifikáczió 
sem teszi lehetővé, hogy a bírói széken jogalkalmazó gép 

* Zitelmann körül. Jogállam 1905. évi 5. füzet. 

működjék gondolkodó ós érző ember helyett.* Bele kell nyu- 
godnunk abba, hogy a jogban nem operálhatunk pontos 
mennyiségtani egységekkel és hogy a birói ítélet nem vala- 
mely számtani míveletnek csalhatatlan biztossággal kiszámít- 
ható eredménye. 

A jogszabályok formulázásánál, a fogalmak használatán ál > 
a kifejezések megválasztásánál csaknem lehetetlen a precisi- 
tás azon fokát elérni, hogy a törvényszöveg minden ellen - 
mondást kikerüljön és minden előfordulható esetet felöleljen. 
A törvényhelyek egész sorozata körül grammatici certant. 
A törvény minő esetekre szól, kiterjed-e bizonyos esetekre,, 
minő joghatályt kell a szóban forgó rendelkezésnek tulajdo- 
nítani? Mindezek és ezenfelül a felmerülhető számos egyéb 
kérdések a tételes törvény mellett is lépten-nyomon foglalkoz- 
tatják a gyakorlati jogászokai 

És azt sem szabad elfelednünk, hogy a legrészletesebb 
ós legszabatosabb törvények is bizonyos adott fogalmakkal 
kénytelenek operálni, a melyeknek meghatározását a tör- 
vényhozó a tudományra bizza. 

A szándék, gondatlanság, jó- és rosszhiszeműség, való- 
szinűség, ellenállhatatlan kényszer, erős felindulás stb. mind 
olyan — törvényeink által elfogadott — fogalmak, a melyek 
tartalmának meghatározását a törvény a tudományra, illető- 
leg tulajdonképen a bíróra bizza. 

Ki tudja előre megmondani a biró döntését, midőn a 
tudományban is e fogalmak tartalmára nézve időről-időre új 
elméletek merülnek fel és a mi ma még általánosan elfoga- 
dott tudományos elmélet volt, az holnap már mint túlhala- 
dott, a tudósok nagy többsége részéről mellőztetik. 

A mi pedig a birói gyakorlatot illeti, az a legridegebb 
betűmagyarázat mellett sem egyöntetű. A legvilágosabb tör- 
vényt is különféleképpen magyarázzák a különböző bíróságok 
és azt is elégszer látjuk, hogy ugyanazon bíróságok gyakor- 
lata is máról-holnapra megfordul. 

* L. Zittelmann előadását a Magyar Jogászegyletben A törvényes 
kötöttségről és a birói szabadságról (Jogt. Közi. 1905. évi 14. szám) és 
Baumgarten Izidor tanulmányát a Jogállam 1905. évi 1 — 3. számaiban^ 
különösen a 253. lapon. 

De emellett nincs is olyan törvénykönyv, a mely az élet- 
nek minden viszonyait teljesen kodifikálni tudná. Nincs tör- 
vényhozó, a ki képes volna előre látni és megállapítani az élet- 
viszonyok minden lehető változatait. A hol folyton minden 
változik, ott a jog sem képes megrögzíteni az életviszonyo- 
kat. Ha a törvényhozó ma a paragrafusok ezreivel új törvény- 
könyvet alkot, holnap jön a föltaláló és a friss találmányá- 
val teremtett jogi helyzetre új jogszabályt kér. A hol a tör- 
vény a legrészletesebb casuistikát látszik nyújtani, az élet 
már rövid idő alatt kimutatja a taxativ felsorolás tökéletlen- 
ségét, mert új jogügyleti formák, vagy a törvény által provi- 
deált formáknak eddig nem ismert váütozatai támadnak 

Még a legridegebb legisták sem képesek a törvénynyel, 
magával a törvény szavaival boldogulni, még a hermeneutika 
szokásos eszközeinek segítségével sem. 

Pedig a biró semmi körülmények közt el nem utasíthatja 
magától az ügy eldöntését, legalább a magánjogi biró nem.* 
A büntetőbiró azon cselekményre, mely a törvény alá nem 
vonható, egyszerűen kijelenti : Nullum crimen sine lege és a 
vádlott felmentésével a bűnper véget ér. A magánjogi pert 
a törvény hallgatása nem szünteti meg és a tételes jogszabály 
hiánya sem menti fel a birót itéletmondási kötelezettsége alól. 
Ebben az értelemben tehát igazuk van azoknak, a kik a jog- 
rendszer hózagnélküliségét (Lückenlosigkeit) hirdetik. 



II. 



1. Áttérve arra a kérdésre, hogy a jogalkalmazásnak 
mely módszere legalkalmasabb az igazságszolgáltatás czéljá- 
nak biztosítására, azt hiszem elfogadhatjuk a jogalkalmazás * 
alapelveként Oberschall Adolfnak, a királyi Guria másodelnöké- 
nek azon kijelentését, melyszerint: « azokban az esetekben, 

* Code civil 4. §-a: Le juge, qui refusera de juger, sous prétexte 
du silence, de l'obscurité ou de Tinsuffisance de la loi, pourra étre 
poursuivi comme coupable de déni de justice. L. e szakasz történeté- 
ről és jelentőségéről Geny : Methode d'interprótation et sources en droit 
privé positif, Paris 1899. 93. 1. 

melyekben a torvény különböző magyarázatoknak enged helyet, 
azt a felfogást tegyük magunkévá, mely leginkább teszi lehe- 
tővé az anyagi igazság érvényesülését » Ez az elv arra az 
esetre szól, ha tételes jogszabály szabályozza az elbírálandó jog- 
viszonyt, de a jogszabály értelme, vagy a konkrét esetben való 
alkalmazási módja tekintetében merül fel véleményeltérés. 

Az anyagi igazság érvényre emelése lévén a jogalkal- 
mazás végczélja és főszabálya, mind az az értelmezési szabály, 
mely nem ezt szolgálja, nem bir jogosultsággal. Az ellenkező 
felfogás tapad a grammatikai, jobb esetben a logikai magya- 
rázat tankönyvszabályaihoz, nem véve figyelembe a társadalom 
szükségleteit és nem törődve a birói ítélet következményeivel. 1 

A biró a konkrét eseteket éppen úgy nem szakíthatja ki 
az élet többi jelenségeiből, miként az egyes ember fölött sem 
lehet elszigetelve ítélkezni, kiragadva őt a társadalomból. Azért a 
biró sohase téveszsze szem előtt, hogy a jog nem önczél s a 
jogalkalmazás nem egy különálló, elszigetelt művelet. Ha igaz- 
ságot akarunk szolgáltatni, a birói döntésnek meg kell felelnie 
nemcsak az írott jogszabály holt betűjének, de egyszersmind 
az anyagi igazságnak is. Anyagi igazság pedig a konkrét 
esetben az a megoldás, mely a legjobban felel meg a tár- 
sadalom szükségletének és a mély a felmerült ellentéteket a 
védelemre méltóbb érdekek minél fokozottabb kíméletével és 
minél kevesebb sérelmével egyenlíti ki? 



1 Nem tehetem magamévá Pikler Gyula azon álláspontját, mely 
szerint a birák hivatása a jogot « pontosan, szigorúan, az okokra és a 
következményekre való tekintet nélkül, mintegy vakon alkalmazni . . . 
Az intézmények okainak és következményeinek ismerete, ezek mérlege- 
lése megzavarná őket tulajdonképeni hivatásukban és jogbizonytalan- 
ságot idézne elő.» (Bevezető a jogbölcseletbe 2. 1.) Utóbb maga Pikler 
is konstatálja, hogy a valóságban ez az elmélet nem valósult meg, mi- 
kor ugyanazon müve 4. lapján konczedálja, hogy tökéletes törvényköny- 
vet alkotni nem lehet. «...Az idő folyamán mindenütt módosították a 
jogot, mely a törvénykönyvekben foglaltatott. Vagy új szokásjog kelet' 
kezett, vagy új törvényeket alkottak e czélra. Mennél előbbre haladt az 
idő, annál inkább jutottak a törvénykönyvekkel biró államok ugyanoly 
helyzetbe, mint azok, a melyeknek törvénykönyveik nincsenek. » 

2 L. Pikler A jog keletkezése és fejlődése ez. müvét 206., s. k. 11. 
Pollák Illés Erősek és gyengék ez. müvét 203., 214, 217., 232. 11. Gum- 

2. Ugyanezen szempontoknak kell irányadóknak lenni 
akkor, ha a biró törvény biján önmaga alkotja meg a jog- 
szabályt. 

A biró ilyenkor sem tévesztheti szem elől azt, hogy a 
törvényhozásnak is, igazságszolgáltatásnak is egy czélja van : 
az anyagi igazság megvalósítása. Olyankor, a mikor a tör- 
vény nem intézkedik a konkrét esetről, a biró magában egye- 
síti a törvényhozó és biró személyiségét, tehát akként bírás- 
kodik, mintha törvényhozó functiót teljesítene. 

Nem holmi mesterséges constrnctio, egy meglevő jog- 
szabálynak a konkrét esetre erőszakos eszközökkel — Ihering 
kifejezése szerint Haarspaltmaschine-vel — való rákénysze- 
ritése adja tehát ilyenkor a megoldást, mert ezzel igazságos 
döntést el nem érhetünk,* hanem az eset különös körülmé- 
nyeinek minden tekintetben megfelelő, czélszerű és igazságos 
jogszabály. Ha ez a jogszabály a törvényekből hiányzik, a 
biró van hivatva annak megalkotására. Nem arra kell tehát 
a bírónak törekednie, hogy az eldöntés alá kerülő esetre egy 
látszólag hasonló más esetre alkotott jogszabályt ráhúzzon, 
hanem arra, hogy a konkrét eset olyan eldöntésben részesül- 



plovicz : Grundriss der Sociologie 285. és köv. 11. Stampe : Rechtsfin- 
dung durch Konstruktion. Deutsche Juristenzeitung 1905. évf. 9. és 
15. számaiban. 

* A svájczi polg. törvénykönyv tervezetének 1. §-ához tartozó in- 
dokolás a mesterséges konstrukczióról ekkép emlékezik meg : 

In einer für uns nicht überall überwundenen Periode glaubte man 
von dem Trugbilde ausgehen zu müssen, der Kichter wende stets und 
in allén Falién das gesetzte Becht an, wenn nicht nach dessen Wort- 
laut, so nach dessen Sinn und Geist, wáhrend doch diese Voraussetzung 
in zahlreichen Fállen nicht zutrifft. Man wird freilich die Einwendung 
erheben, der Eichter werde hiernach zu selbstándig ; und richtig ist 
es schon : Er wird Ireier sein, als er heute dórt es ist, wo man ihm 
zumuthet, alles und jedes, und wáre es auch mit den bedenklichsten 
Interpretationskünsten aus dem Gesetze abzuleiten. Würdiger aber 
waltet er des Amtes, wenn solche Kunststücke ihm nicht zugemuthet 
werden. Es soll erkennen dürfen, dass das gesetzte Kecht seine 
Lücken hat, die keine Auslegung auszufüllen vermag. Und hat er 
dieses festgestellt, so spricht er sein Urteil auf Grund nicht der 
Lüokenlogiskeit des Gesetzes, wohl aber der Lückenlogiskeit der 
Bechtsordnung. 

jön, a mely megfelel az anyagi igazságnak, de nem áll 
ellentmondásban a tételes jog szabályaival. 1 

És a miként a törvényhozó az új törvényt mindig a tételes 
joggal összhangzásban hozza meg, akként a biró által újonnan 
felállított és alkalmazott jogszabálynak is bele kell illenie az 
élő jogrendszerbe. Ha az eldöntés alá kerülőhöz hasonló 
esetekre törvény van, az új jogtétel simul az érvényes tétel 
elveihez (analógia legis), analóg viszonyokat szabályozó tételes 
törvény hiján pedig arra kell a birónak gondot fordítania, 
hogy a meglevő jogrendszertől az új jogtétel el ne üssön, 
abból ki ne rijon (analógia juris). 2 Ezen harmónia mellett ter- 
észetesen a biró által alkalmazott szabálynak mindig észsze- 
rűnek, czélszerünek és igazságosnak kell lennie és e köve- 
telményeket soha más tekinteteknek feláldozni nem szabad. 8 

3. A jogrendszer harmóniájának követelményével kap- 
csolatban kell megemlítenem még egy egészen természetes- 
nek látszó, de nem ritkán elhanyagolt követelményt. 

Ugyanis elég gyakori jelenség, hogy a bíróság a konkrét 
eset elbírálásánál nincs tekintettel az egész jogrendszerre, 
melynek az alkalmazandó jogszabály csak egy kis része, sőt 
sokszor magát azon törvényt sem veszi a maga totalitásában, 
a melynek egyik részlete lesz alkalmazandó. Kiragadják a 



1 L. Saleüles: Introduction a l'ótude du droit civil allemand 88. 
ós köv. 11. Stampe: Eechtsfindung durch Konstruktion. Deutsche Juris- 
tenzeitung, 1905. évf. 9. és 11. számok. 

2 Itt természetesen főkép a magánjogról szólok. Az analógiának 
a közjogban és büntetőjogban sok tekintetben eltérő az alkalmazása. 

3 «Ha a törvényhozás valamely esetre vonatkozólag nem fejezte 
ki akaratát, a birónak elsősorban a törvényhozás valószinű akarata 
szerint kell eljárnia (joghasonlóság) ; ha pedig az sem volna kipuha- 
tolható, legjobb belátás szerint az igazság és czélszerüséghez képest. 
Ha a biró valamely jogászi elméletet fogad el, mely az illető esetet 
pusztán alaki tulajdonságai alapján, igazságra és czélszerűségre való 
tekintet nélkül egy bizonyos azabály alá sorolja : jogászi tévedést követ 
el.» (Pikler i. m. 16. 1.) 

•Darumb sollt man geschrieben Recht unter der Vernunft hal- 
tén, daraus sie doch gequollen sind, als aus dem Eechts brunnen und 
mit den Brunn an seine Flosslin binden, und die Vernunft mit Buch- 
staben gefangen führen.» (Luther.) 

törvényt a jogrendszerből, a törvény egyes intézkedéseit a 
törvény egészéből. 

Ennek a jogalkalmazási hibának következményeit a követ- 
kező helytelen birói gyakorlatok illusztrálják: 

Az ügyvédi rendtartás szerint kizárható az ügyvédi kar- 
ból az, a kinek magatartása az ügyvédség tekintélyét sérti. 
Az ügyvédi karba való felvételnél a törvény taxatíve meg- 
mondja, hogy mely okok miatt nem vehető fel valaki az 
ügyvédi karba. Az az eset azonban a felsorolásban nem fog- 
laltatik, ha a felvételt kérő egyén olyan magatartást tanúsított, 
mely miatt, ha már az ügyvédi karba tartoznék, onnan kizá- 
randó lett volna. Már most olyanok folyamodtak az ügyvédi 
karba való felvételért, a kik mint birák súlyos beszámítású 
kötelességszegés miatt fegyelmi utón hivatalvesztésre ítéltet- 
tek. Az ilyen egyének a Curia gyakorlata szerint felvétetnek az 
ügyvédi karba, azzal az indokolással, hogy az ügyvédi rendtar- 
tási törvény 3. §-a erről az esetről kifejezetten nem intézkedik.* 

Ezen esetben a törvény egyik szakasza typikus betű- 
magyarázattal kiragadtatott az összefüggésből, a törvény rend- 
szeréből. Ha a törvény egy helyütt kiküszöböli a méltatla- 
nokat az ügyvédi karból, nem tehető fel, hogy más oldalról 
beengedjen más, hasonló defectusban leiedzőket, csak azért, 
mert a megbélyegzett cselekmények elkövetésekor még nem 
voltak ügyvédek. 

Ugyanennek a hibának jeles példáit százszámra hozhat- 
nám fel a büntetőjog köréből, de csak egy-két feltűnő eset 
közlésére szorítkozom : 

A csendőr, mint corpus delictit, egy libaczombot foglalt 
le. A községi biró és esküdt, a kik a fontos bűnjelet őrizetbe 
vették, a libaczombról a húst lerágták. A pestvidéki kir. tör- 
vényszék a két inyenczet a Btk. 462. §-ába ütköző hivatali 
sikkasztás büntette miatt vád alá helyezte. 2 

Valamelyik vidéki börtön szabóműhelyében dolgozott egy 
lopás miatt több izben elitélt rab, a mikor egy ott foglala- 

1 L. szerző Törvény ós biró ez. gyűjteményének 369. lapján közölt 
dolgozatot. 

2 L. Törvény és biró ez. gyűjtemény 242. lapján közölt dolgozatot. 

toskodó külső munkásnak a fogason függő felöltőjében szivar - 
tárczát fedezett fel. A rab a felöltőhöz sompolygott és a 
szivart árczából egy daiab egy fillér értékű ezigarettát húzott 
ki. A hallatlan eset miatt megindult bűnvádi eljárás során 
vádlott a Btk. 338. §-ába ütköző és a 340. §. szerint bün- 
tetendő lopás bűntette miatt vád alá helyeztetett.^ 

Ezen esetekben a vádlottak hosszú eljárás után (az 
utóbbi ügyben 3 tárgyalás tartatott) a főtárgyaláson felmen- 
tettek (az első esetben a Btk. 75. §-a, az utóbbiban a Btk. 
77. §. [!] alapján). 

Nem végződött ily simán a következő eset : A rendőrség 
valamely bűnügyben hatóságilag zár alá vesz tél idején egy 
rakás kőszenet, a nélkül azonban, hogy annak mennyiségét 
mérés által megállapítaná. A büntető eljárás a vádlott fel- 
mentésével végződik, azonban az eljárás során kitűnik, hogy 
a vádlott, a ki nagy szegénységben tengődött, a szén nagy 
részét a tél folyamán felégette. A bűnvádi eljárás most 
e miatt indul meg és a kir. Guria a vádlottat a Btk. 359. 
§-ába ütköző cselekmény miatt két heti fogházra. 2. 

Mindezen esetekben a biró a Btk. különös részének intéz- 
kedéseit alkalmazta, a nélkül, hogy ügyet vetett volna a tör- 
vény általános részére, a mely a büntetés alól mentesítő, 
illetőleg a beszámítást kizáró okokat tartalmazza. 

A jogrendszer két különböző jellegű törvényének össze- 
egyeztetését mellőzték bíróságaink az esetek azon sorozatában, 
melyben kimondották, hogy az ezüst forint nem váltópénz, 
tehát meghamisítása értékpénz hamisításaként büntetendő. 
A gyakorlat egyfelől megállapította a valuta tör vények alapján, 
hogy úgy az egy koronás, mint az öt koronás pénznemek 
váltópénz jellegével bírnak és mégis ugyanazon bíróságok, 
melyek ezen megállapítást állandóan és rendszeresen követik, 
az ausztriai értékű egy forintosokat nem váltópénzként, ha- 
nem értékpénznek tekintik, a mi azt okozza, hogy míg az 
ötkoronás hamisításának büntetése három évig terjedhető fog- 



1 L. Törvény és biró ez. gyűjtemény 240. lapján közölt dolgozatot. 

2 L. Törvény és biró ez. gyűjtemény 38. lapján közölt dolgo- 
zatot. 

ház, addig az egyforintosok hamisítása öt évig terjedhető 
fegyházzal, illetőleg börtönnel büntettetik. 

A valutatörvények terminusait a büntetőbiró így egy- 
szerűen acceptálja, nem gondolva meg, hogy egészen má& 
czélból, más szükségletből indult ki pénzügyi törvényhozásunk 
ezen terminusok használatánál és hogy a nem a büntetőjog, 
nem a büntető törvénykezés ez élj ára és szükségletére készült 
fogalmaknak és elnevezéseknek a büntetőbiró által való alkal- 
mazása a törvényhozótól nem intendált súlyos következmé- 
nyekkel jár. * 

4. További követelményül tekintem, hogy a biró az esetet 
a maga individualitásában vizsgálja meg és döntse el. A ha- 
sonló esetek sem teljesen egyformák. Egy és más irányban 
különbözik a tényállás és talán éppen a fenforgó apró elté- 
résnek lehet a konkrét esetben az ítéletre is kiható fontos- 
sága. De teljesen azonos tények mellett is képzelhető külön- 
böző döntés. így pl. az ügyvéddel, kereskedővel, gyárossal 
szemben használt megtévesztésre czélzó ugyanily nyilatkozat 
nem minősíthető ugyanúgy, miként ha együgyű ós tapaszta- 
latlan paraszttal szemben alkalmaztatott volna. 

Ezért a biró nagy súlyt helyezzen minden eset külön- 
leges megítélésére és a jogszabályt az ügy specziális jellegéhez, 
képest keresse. Altalános jogszabályok vagy előző birói dön- 
tések a konkrét tényállásra való alkalmazásuk előtt gondosan 
mérlegele ndők, hogy ráillenek-e, alkalmazhatók- e teljesen a 
biró előtt levő tény- csoportra. 

A jogügyletek mibenlétének és az ügyletkötő felek szán- 
dékának megállapítása, valamint cselekvőségük minősítése 
körül a biró az eléje tornyosuló rendkívüli nehézségeket sok- 

* Baumgarten Izidor is elismeri, hogy a törvényhozó «az új valuta- 
törvények meghozatalánál elmulasztotta annak az aránytalanságnak 
megszüntetését, mely magas értékű váltópénz behozatala folytán ennek 
és az értékpénzhez tartozó bizonyos fémnemeknek meghamisítására 
szabott büntetési tételek közt felmerülhet.)) (L. Jogállam 1804. évi 1. szám- 
ban Törvény és bíróság czimű czikkét.) Baumgarten azonban azt az 
álláspontot vallja, hogy a törvényhozó mulasztásának pótlása nem a 
bíróság hatásköréhez tartozik és hogy azt, a mit a törvényhozó saját 
hatáskörében elhibázott, a bírónak saját hatásköréből kilépve nem 
szabad kiigazítani. 

szor akkép győzheti le legkönnyebben, ba magát a felek 
helyébe képzeli. Sokszor, nagyon sokszor nem sértené meg 
a biró az általános igazságérzetet, vagy a társadalom morális 
felfogását, ha Ítéletének megalkotása alkalmával mérlegelné 
azt is, hogy hasonló körülmények között ő maga mikép cse- 
lekedett volna. 

Ilyen eljárás mellett a biró igen gyakran jut abba a 
helyzetbe, hogy figyelembe vegye az exceptio dőli generálist, * 
valamint a contra bonos móres kifogást. Ez a két kifogás 
a legtágabb értelemben vett általános jellegénél fogva minden 
tényállásnál alapos vizsgálat tárgyává teendő, mert mindig 
sub intelligitur, hogy a felek birói oltalomban részesülő cse- 
lekvősége nem dolosus és nem ütközik a jó erkölcsökbe. 
Birói gyakorlatunk (mint később látni fogjuk) nem egyszer 
szem elől téveszti e kifogások általános jellegét és a szerző- 
dési szabadság ürügye alatt sanctióval lát el rosszhiszemű 
károsításokat és a qui jure suo utitur, neminem lsedit elavult 
elve alapján megtűr ok és czél nélküli zaklatásokat. 

A Treu und Glaube feltételezése a német polgári tör- 
vénykönyvön szinte vezérmotivumként vonul keresztül és 
annyira természetes, magától értetődő követelménye a forga- 
lomnak, hogy minden irott törvény fölött is ezen elvnek a 
birói gyakorlatban figyelembe vételre kell találnia. 

5. A törvények rosszhiszemű kijátszása által is sok vissza- 
élés férkőzik be a joggyakorlatba. 

Ha az életben valamely szabály a forgalmat (különösen 
az illegitim forgalmat) feszélyezi, kerülő utón próbálják a felek 
törvényszegésüket a törvény oltalmába becsempészni. A tőzsde- 
játék bizományi ügylet alakjába burkoltatik, az ágyassági 

* A német Boichsgericht egyik ítéletében az exceptio dőli gene- 
rálist akkép irja körül, hogy az oly eset elleni védelem, mely magá- 
ban véve a törvényre van ugyan alapítva, melynek teljesülése azonban 
nyilvánvaló méltánytalanság volna, mert a ravaszság (Arglist) itt a 
méltányosság (bonum et sequum) alapelveivel ellenkező igény érvényesí- 
tésében áll. (Juristische Wochenschrift 1898. óvf. 25. 1.) Ennek a kifo- 
gásnak részletes kifejtését lásd Steinbach: Treu und Glauben és Die 
Mosal als Schranke des Bechtserwerbs und der Bechtausübung czimű 
műveiben. L. még Begelsberger Pandekten I. 102 és Dernburg Pan 
dekten 124. 

szerződés szolgálati viszony formáját veszi fel, a kártyaadós- 
ságból kölcsön lesz, az uzsorakamat kikötése társasági vagy 
adásvételi szerződés mezébe öltözik, a hitelezők kijátszására 
irányuló ügylet ajándékozás, vagy elidegenítési tilalom alak- 
ját váltja. Mindmegannyi színleges ügylet, a mely in fraudem 
legis keresi a felek tulajdonképpeni szándékának elburkolását. 
Tűrhetetlen állapot volna az, ha a biró a törvény kiját- 
szását megengedné. Ha valami, úgy az olyan bírói ítélet 
veszélyezteti a jogbiztosságot és az igazságszolgáltatás tekin- 
télyét, a mely praemiumot ad a rosszhiszemű törvényszegőknek. 



III. 



Hogyan érvényesülnek a törvénymagyarázatnak eddig 
tárgyalt elvei a magyar joggyakorlatban ? 

Erre a kérdésre egységes választ nem adhatunk, mint- 
hogy jogászi testületeink képzettsége és munkássága sem 
irány, sem qualitás tekintetében nem egységes. 

Igen sok bírói ítéletben látjuk az anyagi igazságra való 
törekvés megnyilvánulását. 

Azt is látjuk, hogy olyankor, ha a törvény szava útjában 
áll az igazságos megoldásnak, a bíróságok hajlandók egy kis 
pia fraus révén megkerülni az akadályt, csakhogy ne kelljen 
a törvény betűjét megsérteni, de e mellett az anyagi igazság 
se szenvedjen csorbát. 

Sok határozat csak a betűszerinti magyarázatnak hódol, 
nem törődve a czélszerűséggel, az igazsággal. 

Végül vannak határozatok, a melyek aprioristikus elmé- 
letek, vagy mesterséges konstrukcziók segítségével jönnek 
létre, szintén nem sok figyelmet fordítva az anyagi igazság 
megállapítására. 

A törvény megkerülésének klasszikus példáját nyújtja a 
házassági jogban kifejlődött azon joggyakorlat, mely a házas- 
sági törvény 77. §-ának kerülő utján visszahonosította a jog- 
rendszerünkből száműzött közös beleegyezéssel való válást. 
Ugyanezt látjuk azon joggyakorlatban, mely a szó szoros értel- 
mében kiküszöbölte a házasságtörést mint bontó okot, mert 

217 



16 

házassági törvényünk azt az igazságtalan és bizonyos tekintet- 
ben erkölcstelen intézkedést tartalmazza, hogy a házasság- 
törés megállapítása eseten a házasságtörő fél eltiltandó a 
bűntársával való házasságkötéstől. A birói gyakorlat a leg- 
kétségtelenebb esetekben sem állapítja meg a házasságtörést, 
mint bontó okot, hanem ilyen esetekben a miatt bontja fel 
a házasságot, hogy a vétkes fél erkölcstelen életet megátal- 
kodottan folytat. 

Ugyancsak ezen kategóriába sorozom azt a curiai hatá- 
rozatot, a melyben az egészséges száraz széna helyett küldött 
penészes és nedves szénát a budapesti kir. Ítélőtábla akként 
minősítette, hogy az nem a megrendelt árú, hanem más 
tárgy volt. Csak azért tette ezt a kir. ítélőtábla, hogy ne 
legyen kénytelen a frivol megtévesztés ellenében a kereske- 
delmi törvény 349. §-a alapján a vevő kifogását mint elkéset- 
tet elvetni. Hasonlóan járt el a kir. Curia, mikor az eladó 
törkölypálinka helyett a mustrának meg nem felelő keveré- 
ket szállított, valamint mikor az árú, mint az egészségre 
ártalmas és élvezhetetlen, elkoboztatott. 1 

Nem helyeselhetjük ugyan azt a megoldási módszert, 
mely az anyagi igazságnak a törvény megkerülésével szerez 
érvényt, 2 de még mindig tűrhetőbbnek tartjuk, mint némely 
bíróságaink azon eljárását, hogy ott is, a hol nem volna 
nehéz az igaz ügyön segíteni, az elméleti konstrukcziók mögül 
tétlenül nézik az anyagi igazság bukását és a jogtalan állás- 
pont diadalát. 3 

1 Lásd Törvény és bíró ez. kötet 1. lapján • Magánjogi csalá- 
soki czimű dolgozatot. 

2 Lásd Kohler : Shakespaere vor dem Forum der Jurisprudenz. 
Ihering: «Kampf um Becht» czimű művét. 

8 Pikler szerint a bíró kétféle módon követhet el jogászi tévedést 
a jogalkotásban. Először a létező jog módosítása által, ha a bíró hivatva 
érzi magát az esetet a fennálló jog tartalmával, a törvényhozás akara- 
tával ellentétesen elbírálni, engedve egy jogászi elméletnek, mely pusz- 
tán jogászi okokból helyteleníti a fennálló jogot. Az is gyakori, hogy 
a bíróság az egyes eset körülményeinél fogva enyhébb büntetést szab ki, 
mint a milyent a fennálló jog megenged, de nem vallja be az igazi indo- 
kot, a humanitárius vagy czólszerűségi tekintetet, a mely erre indította 
hanem valamely, az esetre nem is illő elméletre hivatkozik. (I. m. 16. 1.) 

Ilyen esetek, sajnos, fölös számban találhatók a dönt- 
vénytárban. 

Az elméleti fogalmi jogászainak valódi gyöngye a bün- 
tetési középmértékről szóló 49: sz. bűnügyi teljes-ülési dönt- 
vény, mely a 80-as években annyi száz és száz elitéltnek 
juttatott az igazság szerint megérdemeltnél sokkal súlyosabb 
büntetést. 

Ugyanide sorozom a Curiának a jogegység érdekében 
hozott azon határozatát, mely a pactum reservati dominii 
mellett vett dolgoknak a vevő részéről való eladását vagy 
elzálogosítását minden különböztetés nélkül, a körülményekre 
való tekintet nélkül, sikkasztásnak minősiti. * 

Szóljunk-e itt arról, hogy legfőbb bíróságunk egy iilogi- 



Steinbach a Juristisches Litteraturblatt 1904. óvf. 30. lapján ugyanezt 
konstatálja, hozzátévén, hogy az ily ítéletek gyakorisága biztos jele 
annak, hogy a törvény nem felel meg az általános jogi meggyőződés- 
nek. Steinbach a maga részéről is hozzájárul Kohler álláspontjához, a 
ki a Yelenczei Kalmárról irott szép tanulmányában azt fejtegeti, hogy 
a világnak egyetlen igazságszolgáltatása sem vonhatja ki magát a nép 
jogi meggyőződéséből. A biró jogérzete öntudatlanul és ellenáll- 
hatatlan erővel irányítja Ítéletét és ha nem is képes ítéletét logi- 
kusan megindokolni, felhasználja a leglehetetlenebb indokokat is, 
megragad minden szalmaszálat csakhogy ne álljon ott jogásziatlan 
laikus, indokolni nem tudó érzelmi jogász képében. Azzal végzi 
Kohler: Még mindig jobb egy jó ítélet rossz indokolással, mint egy 
alaposan megindokolt rossz Ítélet. «Macht nur erst gute Urteile. Die 
guten Gründe werden schon folgen. Das ist von jeher der Lauf der 
"Welt gewesen.» 

Wittmann Ernő, a budapesti ügyvédi kamara értekezletén tUjabb 
irányok a magánjog értelmezése körül* czim alatt tartott igen érdekes 
előadásában (megjelent az Ügyvédi Kamarai Közlöny 1905. évf. 1. szá- 
mában) ugyanezen eredményre jut, de hibáztatja, hogy a biró öntudat- 
lanul fejleszti a jogot, mert mindig azt hiszik, hogy a régi jogtételt 
csürik-csavarják, holott már új jogszabály az, a mi kezük alól kikerül. 
« Minden öntudatlan lépés, minden haladás bekötött szemmel, ve- 
szélyes.* 

* Az a varróleány tehát, a ki a 100 frtos varrógépet 90 frt meg- 
fizetése után elzálogosította, idegen dolgot tulajdonított el, míg az, a ki 
a tulajdonfentartás nélkül hitelben vásárolt árút minden részletfizetés 
nélkül adja tovább, nem követ el büntetendő cselekményt. (L. a Tör- 
vény és biró ez. gyűjtemény 107. lapján foglaltakat). 

kus és furcsa konstrukczió alapján évtizedeken át eltűrte a 
megrendelési blankettákkal kapcsolatos ügynöki visszaélé- 
seket. Húsz évet meghaladó időnek kellett eltelnie, a mig 
a Guria feladta azon álláspontját, hogy az ügynök az 
ajánlattevő megbízottja és hogy az ügynök megtévesztéséből 
minden joghátrány csak az ajánlattevőt éri. 1 A két tanúval 
(és pedig legtöbbnyire az okiratból igényeket származtató fél 
alkalmazottaival) előttemezett megrendelő-jegy, illetőleg aján- 
lat ellenében egész a legutóbbi időkig az volt az alperesi 
kifogásokra a válasz, hogy az okiratba bele nem foglalt vagy 
éppen azzal ellenkező szóbeli megállapodások érvénytelenek 
lévén, azok figyelembe nem vehetők és bizonyítás tárgyává 
nem tehetők. 

Az ipartörvény értelmében az iparhatóság határozata 
ellen a pervesztes fél nyolcz nap alatt a törvény rendes utján 
érvényesítheti igényét. Bíróságaink gyakorlata szerint, ha a 
fél ezt a nyolcz napi határidőt elmulasztja, követelését soha 
többé, semmiféle úton-módon nem érvényesítheti. Hiába ismeri 
perjogunk az igazolás és perújítás jogintézményeit, ezeknek 
a jótéteménye minden perre kiterjed, csak az iparos és segéde 
közti jogvitákból vannak száműzve ezen perorvoslási módok. 
Ha tehát a szegény segédet baleset éri és e miatt mulasztja 
el a határidőt, mulasztásának következményeit soha, semmi 
körülmények között jóvá nem teheti. 2 

Évtizedeken át megdönthetetlen volt az a tétel, hogy 
sommás végzés ellen perújításnak helye nincs, holott a som- 
más végzés az ügylet épp úgy eldönti, mint a birói ítélet, 
azzal a különbséggel, hogy a birói ítélet kontradiktorius tár- 
gyalás után hozatik meg, mig a sommás végzés a felperes 
egyoldalú előterjesztése alapján bocsáttatik ki. A hol tehát 
már ennélfogva is, valamint a rendkívüli rövid határidők 
következtében is a perorvoslatok tekintetében nagyobb lati- 
tude volna a feleknek biztosítandó : ott a birói gyakorlat az 
eadem legis ratio daczára is konfiskálta a marasztalt fél per- 



1 L. Toldy Géza Fiat lux ez. művét. 

2 Tetézi a gyakorlat e szigort azzal is, hogy a 8 napi határidő 
elmulasztását hivatalból figyelembe veszi. 

újítási jogát, csupán azért, mert a törvény betűje csak ítéle- 
tek elleni perújításról szól. 

Éppen így megszorítólag értelmezte a kir. Curia 77. sz. 
teljes-ülési döntvényében a perjogi törvényt, a mikor kimon- 
dotta, hogy nincs perújításnak helye, ha egyszer a peres fél 
perújításnak czimzett beadványát benyújtotta, még ha jog- 
erősen kimondatott is, hogy ez a beadvány új bizonyítékot 
nem tartalmazott és az a perújításra alkalmatlan volt. Ennek 
a határozatnak is betű magyarázat az alapja, mert a Curia 
döntvénye meghozatalakor csupán azt nézte, hogy a törvény 
arról beszól, hogy új bizonyíték alapján perújítás csak egy- 
szer kérhető. Ha tehát egy új bizonyítéknak mondott — de 
valósággal új bizonyítéknak nem tekinthető — körülmény 
alapján perújításnak czimzett beadványt adott az illető peres 
fél, akkor a Curia már kimerítettnek tartja a törvény által 
egyszeri perújításra adott jogot.* 

De a vagyonjogi pereknél nagyobb a jelentősége minden 
birói hibának az egyén személyi státusát illető ügyekben. Itt 
már nemcsak az egyéni jogérzet szenvedhet sérelmet, de sú- 
lyosan érintve van az egész társadalom erkölcsi felfogása is. 
Ebből a szempontból hibának tartom a kir. Curia azon jog- 
gyakorlatát, mely szerint «a nemi tekintetben való érintet- 
lenség egymagában a nőnek nem képezi oly lényeges személyi 
tulajdonságát, melyre nézve még ha bizonyított volna is a 
megtévesztés, ez a házasság érvénytelenítésére is alapul szol- 
gálhatna ». (Dtár III. f. XI. k. 279. 1.) Ugyanezen felfogást 
tükrözi vissza az a határozat, mely kimondotta, hogy «az a 
körülmény, hogy a nőnek leánykorában szeretője volt, a fér- 

* Hogy ez mire vitt, annak jellemzésére elég arra rámutatni, 
hogy a Curia nem adta meg a perújítást a következő esetben : Az első, 
perújításnak nevezett kereset elutasíttatott azért, mert nem bírt a per- 
újítási kereset törvényes kellékeivel. Ezen jogerős itétet meghozatala 
után fedezték fel a Röntgen-készüléket, Most a felperes a Eöntgen- 
készülékkel megejtendő szemlével, valamint ezzel kapcsolatban Röngten- 
szakértők meghallgatásával akart bizonyítani olyan tényt, a mely a 
Röntgen-sugár felfedezése előtt egyáltalában nem volt érzékelhető és 
a melyekre nézve csak tapogatózó feltevések szolgáltak az alapperben 
« bizonyítékokul ». A Curia a perújítási keresetet a 77. sz. döntvény alap- 
ján elutasította. 

jet neje elűzésére fel nem jogosítja és ha a férj a házassági 
életközösséget felhívás daczára vissza nem állítja, a házas- 
ság a férj vétkessége okából felbontandó. » (Dtár III. f. XX. 
k. 170. 1.) Betetőzi a Curiának ezekben a szerfelett kényes 
kérdésekben kifejlődött gyakorlatát az a határozat, mely nem 
állapította meg a megtévesztést és nem mondta ki a maga- 
sabb társadalmi állású felek házasságának érvénytelenítését 
abban az esetben, mikor a nő elhallgatta, hogy évekkel a 
házasság megkötése előtt idegen helyen gyermeket szült. (Dtár 
in. f. XXIII. 12. 1.) 

A bűnvádi perrendtartásról szóló törvény 390. illetőleg 
430. §-a értelmében a semmiségi panasz bejelentésekor meg 
kell világosan jelölni, hogy e jogorvoslat mily semmiségi ok 
miatt használtatik. A törvény itt a bíróra bízza annak meg- 
ítélését, hogy mi a « világos » megjelölés. Kivétel nélkül min- 
den józan itéletű laikus azt mondja erre, hogy világos a 
megjelölés, bármily szavakkal történik is, ha a bíró akár- 
miképp is kiderítheti a panasz mibenlétét és okát. Mivel 
pedig a perorvoslat az esetek ezreiben és ezreiben értelmetlen 
laikusoktól ered, a törvényhozásnak nem lehet azt imputálni* 
hogy ilyenektől, vagy egyáltalában bármely nem jogásztól is, 
a szakasz, pont, alpont és ezenfelül még a konkrét ismérv 
megjelölését kívánta volna. Nyilván szembehelyezkedett tehát 
a birói gyakorlat a törvényhozó akaratával és a tőrvény el- 
vével (BP. 384. §. 9. p.), valamint az általános jogórzettel, 
mikor ilyen és ennyi formális kellékekhez kötötte a perorvoslat 
használhatásának jogát. 

A BP. 385. §. 3. pontja értelmében a Btk. 92. §-ának 
alkalmazása mellett az alsófok által kiszabott halálbüntetési 
a Guria 15 évi fegyházbüntetésre változtathatja át, a meny- 
nyiben az enyhítő körülmények annyira nyomatékosak, vagy 
oly nagy számmal forognak fenn, hogy a cselekményre meg- 
határozott halálbüntetés aránytalanul súlyos lenne. Ha azon- 
ban az enyhítő körülmények nem ennyire nyomatékosak és 
nem oly nagy számúak, hanem a Btk. 91. §-ának terminoló- 
giája szerint csak «túlnyomóak», akkor a Guria gyakorlata 
értelmében nem szabható ki életfogytig tartó fegyház, hanem 
legfőbb bíróságunk érintetlenül hagyja a kiszabott halálbün- 

tetést, csak azért, mert a BP. 385. §-a a 91. §. ezen alkal- 
mazását nem említi kifejezetten.* 

A Btk. 386. §-a szerint csalást követ el az, a ki a be- 
következő végrehajtás előtt károkozási szándékból vagyonát 
elrejti vagy elidegeníti. A birói gyakorlat megköveteli, hogy 
a hitelezők követelése az adós ellen végrehajtható vagy leg- 
alább is lejárt és peresítve legyen. Ez azután odavitt, hogy 
rosszhiszemű adósok összehalmozták fizetési kötelezettségeiket 
bizonyos időpontra és annak bekövetkezése előtt vagyonukat 
elidegenítették, a nélkül, hogy üldözhetők lettek volna. Ezen 
gyakorlat következményei voltak a hirtelen czégváltozások, 
a melyek a hitelezők követeléseinek kijátszására legkényel- 
mesebb és legveszélytelenebb eszközöknek bizonyultak. 

A betűhöz tapadó birói gyakorlat példáit mutatja a Btk. 
336. §-a alapján bagatel-lopások miatt elitéltek nagy része. 
Az ablakon levő papír benyomását, ablak beverését, a padozat 
egy lazán fekvő deszkájának kiemelését, a tyúkól spárgájának 
lemetszését, tyúkól ajtajának kiemelését betörésnek minősí- 
tették. Alacsony természetes sövény, 179 cm. magas fakerítés 
átugrása bemászásnak vétetett. Munkanélküli, éhes vándorló 
legény 80 filléres lopása, öreg, nagyon szegény napszámos 
asszony lisztlopása, részeg fővel elkövetett sonkalopás esetén 
nem vizsgálták, nem forog-e fenn beszámítást kizáró ok. 16 
éves gyerkőczök karácsonyi diólopásánál, fügelopásánál, kalács- 
lopásánál nem nézték, ^van-e a büntetőjog értelmében vett 
dolus. így történt azután, hogy pár fillér értékű gyümölcs, 
ételnemű, pár korty pálinka eltulajdonításáért szinte gép- 
szerűleg szabják ki bíróságaink a hat havi börtönt, holott ha 
kissé vizsgálnák az esetek minden részletét, azok nagyrészé- 
ben felmentő Ítélet volna hozandó, vagy lényegesen enyhébb 
minősítés megállapítandó. 

* Nem kisebb tekintély, mint Baumgarten Izidor kir. korona- 
ügy ész-helyettes írja a Curiának a 92. §. alkalmazása körüli gyakorla- 
táról a következőket : Akárhány esetet tudok, midőn a kir, Curia a 
92. §. alkalmazásával kiszabott fegyház-büntetésen nem változtatott 
volna, de már az egy évi, illetőleg hat havi börtönt oly túlenyhének 
találta, hogy a 92. §. mellőzésével öt, illetőleg tiz évi fegyházra itélte 
a vádlottat. (A büntetés kimérés reformja.) 

íme, mennyi példája annak, hogy figyelmen kivül hagya- 
tott a fentidézett aranyszabály, mely szerint * azokban az 
esetekben, melyekben a törvény különböző törvénymagyará- 
zatoknak enged teret, azt a felfogást tegyük magunkévá, mely 
leginkább teheti lehetővé az anyagi igazság érvényesülését.)) 

Ha a biró ezen példákban az esetet a maga individuali- 
tásában tekintette és a törvény alkalmazásánál az anyagi 
igazságot tartotta volna szem előtt, mindenik ügyben oly 
megoldásra juthatott volna, a mely teljesen megfelel az igaz- 
ságszolgáltatás követelményeinek. Alig van a birói gyakorlat- 
ban olyan eset, mely helyes törvényalkalmazás mellett az 
anyagi igazság diadalra jutása kedvéért a törvény megkerü- 
lésére, a törvény megtörésére kényszerítene. 



IV. 



Eddig azokat az eseteket tárgyaltuk, a melyekben a biró 
igazságosan ítélhet, a nélkül, hogy a törvény szavait sértené. 
Mit tegyen azonban a biró, ha a törvény magyarázatot nem 
tűrő intézkedése beleütközik a józan észbe, ha annak alkal- 
mazása képtelenség, következménye vérlázító igazságtalanság 
volna? ... 

« Gyakran halljuk, — sőt tudós könyvekben is olvas- 
suk, — hogy a bírónak mindenkor feltótlenül ragaszkodnia 
kell az irott törvényhez.)) Ezt a tételt Magyarország egyik 
legkiválóbb birája, Vavrik Béla ekképen dönti meg: «Ezen 
követelményt, mint absolutat, minden művelt nemzet törté- 
nete lépten-nyomon megczáfolja ... A biró többször jut abba 
a helyzetbe, hogy állást kell foglalnia oly törvényekkel szem- 
ben, a melyeknek mint elavultaknak alkalmazása a nép 
egyetemes erkölcsi és igazságérzetébe ütköznék. • 

Tudatában vagyok annak, hogy midőn a törvény szava 
ellen az anyagi igazság érvényesülése mellett foglalok állást, 
akkor igen komoly oldalról sok és súlyos ellenvetéseket leszek 
kénytelen hallani. 

A Yelenczei Kalmárban Eassanio, a biró azon kérésére, 
hogy kövessen el egy kis jogtalanságot egy nagy igazságért* 

ekképp válaszol: «Ez nem lehet. Nincs olyan hatalom, a 
mely Velencze érvényes szokásán, törvényén a biró kénye 
szerint változtasson. Mert mint előzményt fognák azt idézni 
8 több visszaélés törne bé honunkba ily példa révén. » 

Lényegében ugyanezen gondolatmeneten halad a Baum- 
garten Izidor fejtegetése. «A törvény világos és határozott 
rendelkezésével szemben — úgymond — a « továbbfejlesztés* 
ki van zárva. Mindenesetre baj, ha a törvény elmarad a kor 
szelleme mögött, de kisebb baj, mintha a törvény őrei annak 
keretét saját akaratukkal helyettesítik. » * 

Ettől az érveléstől nem tagadhatjuk meg biüonyos fokig 
rokonszenvünket, mert az a törvény tiszteletét tanítja. Ugyanaz 
az érvelés ez, melyről fentebb már megemlékeztünk és a mely 
élesen széjjelválasztva a törvényhozó és a birói hatalmat, a 
törvény szavának tiszteletbentartását a jogrend és a jogbiz- 
tonság követeléséül állítja fel, míg a törvény félretételében 
az igazságügyi anarchiát véli fenyegetni. 

Mint már fentebb kimutattam, a törvényhozó és birói 
hatalomnak hajszálnyi széj jelválasztása lehetetlen, mert a 
biró bizonyos irányban tényleg törvényhozó funkcziót gyako- 
rol. Erre az érvre ezúttal bővebben nem kívánok visszatérni, 
azt azonban kénytelen vagyok konczedálni, hogy nagy baj, 
ha a törvény elmarad a kor szelleme mögött, valamint az 
is nagy baj, ha a törvény őrei a törvényhozó akaratát saját 
akaratukkal helyettesítik. Abban van azonban köztünk a 
különbség, hogy a magam részéről sokkal kisebb malumnak 
tartom a józan észbe ütköző és vérlázító igazságtalanságot 
okozó jogszabály félretételét, mint az ilyen jogszabály alkal- 
mazásával a summa injuriának birói ítéletbe való foglalását. 
Ha a törvényhozás meg akarja előzni a birói hatalom ilye- 
tén túltengését, van rá módja : módosítsa a képtelen törvényt 
azonnal, mihelyt a módosítás szükségére az élet rámutatott. 
Ne várja be azt az időt, a mikor valósággá válik Goethének 
Mefisztó szájába adott mondása: 

«Es érben sicb Gesetz und Bechte 
Wie eine ew'ge Krankheit fórt, 

* Baumgarten Izidor: Törvény és bíróság czimű tanulmánya, 
Jogállam 1904. évi 1. füzetében. 

Sie schleppen von Geschlecht sich zum Geschlechte, 

Und rücken sacht von Ort zu Ort, 

Vernunffc wird Unsinn, Wohltat Plage, 

Weh dir, dass du ein Enkel bist! 

Yom Bechte, das mit uns geboren ist, 

Von dem ist leider! nie die Frage.» 

Ha évtizedekig ölbetett kézzel nézi a törvényhozás az 
önmaga okozta képtelen helyzet súlyos következményeit, 
senkinek másnak, csak saját magának rójja fel bűnül, hogy 
a biró a törvényhozó helyébe téve magát, a hibás jogszabályt 
megkorrigálja, avagy teljesen félre tolja. 

A biró mindig abból induljon ki, hogy a tövényhozó 
soha lehetetlent, igazságtalant, képtelent nem akar. A tör- 
vényhozó a saját korát, a saját milieujét, a saját társadalmá- 
nak felfogásait tartva szem előtt, azt akarja, hogy a törvény 
abban a korban, abban a környezetben megfeleljen a köz- 
meggyőződésnek és alkalmazása igazságos helyzetet teremtsen. 1 

Ha a törvény abban a korban, azon viszonyok közt és 
azon esetekben, a melyekben alkalmazásra kerül, nem ilyen- 
nek, hanem ellenkezőkép esztelennek, képtelennek, igazság- 
talannak mutatkozik, akkor egészen bizonyos, hogy a törvény- 
hozó szándéka ellen volna azon jogszabályt az elütő körül- 
mények közt az életre rákényszeríteni. 

Ha valaki tíz esztendős gyermekét még mindig a négy 
esztendős mértékre szabott ruhájában akarná járatni, a termé- 
szet törvényébe ütköző próbálkozása teljesen sikertelen 
volna. A gyermek eleinte feszengene, szorongana a szűkös 
gúnyában, de már nem sok idő múlva a növekvése közben 
szétrepedezett szövet foszlányokban hullana le róla. 

Lehetetlent kívánna, a ki azt kívánná, hogy a népek 
gyermekkorára szabott jogrendszer a már felnőtt, erőteljes nem- 
zetek joga maradjon. Ha százszor törvénybe iktatják is a tilal- 
mat, a szokás elemi erejével lerontja az elavult törvényt. 2 

1 «A törvénynek igazságosnak, tisztességesnek, mind a természet, 
mind a hazai szokások szerint lehetségesnek, helyhez és időhöz illőnek 
és hasznosnak kell lennie.* (Hármaskönyv: Előbeszéd, 6. czim, 12. §.) 

2 A 19000 §-ból álló porosz Landrecht 6. §-a ezt a rendelkezést 
tartalmazta: «Auf Meinungen der Rechtslehrer, oder áltere Aussprüche 

A magam részéről hive vagyok a törvény tiszteletének, 
mindaddig, a mig a törvény végrehajtása nem lehetetlen. 
De a törvénytiszteletnek is vannak határai. A törvény nem 
önmagáért van, hanem az emberi társadalomért. Es ha a 
társadalom közmeggyőződése úgy találja, hogy a törvényt 
végrehajtani lehetetlen, ha a törvény alkalmazásánál igazra 
válnék a régi mondás : ut olim vitiis, sic nunc legibus labore- 
mus : akkor a törvény szavát fel kell áldozni a törvény czéljának. 

Hangsúlyozni kivánom itt, hogy a törvényt abrogáló 
hatalmat csak a magánjog területére és itt is nem minden olyan 
esetre ismerem el, a mikor — a bírónak saját egyéni nézete 
szerint — a jogszabály helytelen vagy igazságtalan, hanem — 
mint fentebb kifejtettem — csak azon esetekre, a melyekben 
a jogszabály alkalmazása a közmeggyőződés szerint képtelen- 
ség, következménye vérlázító igazságtalanság volna. 

Hallom az ellenvetést : ki és hogyan állapítja meg, hogy 
hol kezdődik a bíró azon joga, hogy a törvényt félre tegye? 
Minő mértékkel lehet a többször hangsúlyozott kocsonyaszerű 
fogalmakat szilárddá rögzíteni, hogy a bírónak biztos mér- 
téke legyen ezen kényes feladata teljesítésénél? 

Erre a kérdésre rezignáltán kell újból arra utalnom, hogy 
a jogban nincs kétszer kettő. Éppen úgy, a hogy a törvény 
a bíróra bizza ezer és ezer más, körül nem határolt fogalom 
meghatározását, épp úgy rábízhatjuk annak megítélését is, 
hogy mikor vált a közmeggyőződés szerint absolut lehe- 
tetlenséggé az elavult jogszabály alkalmazása? 

Az ilyen elavult törvény fólretótelének főforrása a köz- 
meggyőződés, az általános jogérzet 2 és már a törvény ellen 

der Richter soll, bei künftigen Erit sebeid un gen keine Rücksicht ge- 
nommen werden.» Ez a törvényt is abrogálta az ellenkező szokás. 

1 «Le droit n'existe pas pour lui-méme, mais pour la collectivité.* 
(Saleilles : Introduction á l'étude du droit civil allemand 100 L). — «Es 
scheinen ja auch die Gesetze gégében nicht wegen eines logischen Prin- 
cips, sondern ura den Interessen des rnenschlichen Verkehrs zu dienen». 
(Stammler: Das richtige Recht 522. 1.) 

2 Klasszikusan fejtegeti Grosschmid Béni Jogszabálytanában 
(489. 1.) a közmeggyőződés szerepét az igazságszolgáltatásban, mond- 
ván : « Magasabb és általánosabb szempontra emelkedve, a törvények 
kötelező ereje és föltétlen uralma felől is áll az, hogy az nem czél, 

való legelső döntés, a mikor még szó sem lehet szokásról, 
éppen ebben a közmeggyőződésben találja magyarázatát s 
egyszersmind jogosultságát. 

A közmeggyőződés, az általános jogérzet érleli azután 
meg a szokásjogot, a mely, ha kell, pótolja, ha elkerülhetet- 
len, lerontja a törvény betűjét. 

A német polgári törvénykönyv első tervezete azt az 
intézkedést tartalmazta (2. §.), hogy a szokásjog által alko- 
tott jogszabályok csak annyiban bírnak ér vény nyel, a meny- 
nyiben a törvény a szokásjogra utal. A második olvasásnál 
ez az intézkedés mellőztetett, a következő érdekes indokolás- 
sal : Olyan jogtételek, a melyek a birói gyakorlatban analógia, 
kiterjesztő vagy megszorító magyarázat, stb. czímén képződ- 
tek, valóságban nem egyebek, mint a biró jogfejlesztő tevé- 
kenységének eredményét képező szokásjog. Természetesen 
ezek a szabályok ugyanúgy megváltoztathatók, a hogyan 
keletkeztek. Hogy azonban a szokásjognak milyen viszonya 
legyen az irott joghoz, ez olyan kérdés, melynek eldöntése 
a törvényhozó hatalmán kívül esik és melyre választ az 
elmélet ad, mindenkor a közéletben uralkodó nézetek szerint.* 

íme, a német polgári törvénykönyv egyrészről nem vonja 
kétségbe a törvényrontó szokás jogosultságát, másrészről pe- 
dig kifejezetten elismeri a biró jogfejlesztő tevékenységét. 

Ezt a jogfejlesztő tevékenységet magunk előtt látjuk 
folyton ép struc-madár politika volna annak létezését tagadni 
vagy jogosultsága ellen harczba menni. 

A joggyakorlatot nem kárhoztathatjuk arra, hogy foly- 
ton egy helyben mozogjon. Az igazságszolgáltatás nem taposó 

hanem eszköz. A czél az, hogy a tételes jog valódi hűséggel vissza- 
tükrözze és kövesse a helyes közmeggyőződést. Mert csak az a jog foglal 
valódi helyet a társas lét szervezetében, az tölti be valósággal hivatá- 
sát, a mely ezt az eleven kapcsolatot, ezt az érzületekben való gyöke- 
rezést nem nélkülözi, hanem kellő mórtékben birja. Ezért nem szabad 
a gondolkozásnak sem magát mereven kötni a kútfők egy bizonyos 
berendezkedéséhez. Kétségkivül a törvény a legkipróbáltabb és a legjobb 
eszköz a helyes és biztos jogállapotnak az elérhetésére. De föltétlenül 
ahhoz ragaszkodni, hogy csak a törvénynek legyen kútfői ereje, annyi 
volna, mint jobban akarni az eszközt, semmint a czélt.» 

* Mugdan Materialien z. bürg. Gesetzbuch I. k. 570. 1. 

malom és a bírói Szervezet az igazságszolgáltatást előreviszi 
akkor is, ha akadnak olyanok, a kik az előhaladást gátolni 
szeretnék. 

Hátra van még annak igazolása, hogy jogrendszerünk 
előtt az általam fejtegetett tanok nem idegenek, de sőt hogy 
a magyar magánjog (a közjog és büntetőjog speciális jellege 
bizonyos irányban kivételt parancsol) elismeri az elavult jog- 
szabály félretételét a törvényrontó szokás és annak egyik 
alfaja, a desuetudo formájában. 

Verbőczy Hármaskönyve a királyi jóváhagyást tartal- 
mazó bevezetésében elmondja, hogy a kodifikácziót a jog- 
biztonság követelte, mert a jogszabályok különböző alkal- 
mazásából többnyire igen sok kellemetlenség származott. 
Azokból ki-ki tetszése szerint más meg más értelmet és 
magyarázatot vont le és némelyek a bíráskodásban, vagy az 
igazságszolgáltatás keresésében az ország szokásait, mások 
meg az írott rendeleteket tartották szem előtt, úgyannyira, 
hogy nemcsak a peres felek között, hanem maguk a bírák 
és az ország jogaiban legjáratosabbak és legtudósabbak között 
is a törvényes szokások és rendeletek magyarázatára nézve 
néha legnagyobb versenygések támadtak. 

És íme : az a Hármaskönyv, a mely létrejöttét a most 
idézett bevezetésében a jogbiztonság megszilárdítására, mint 
végczélra vezeti vissza : ugyanaz a legtágabb körben elismeri 
a szokásnak törvénypótló, valamint törvényrontó erejét. Az 
Előbeszéd 11. czím 4. §-a értelmében a szokásnak van tör- 
vényrontó ereje, mert lerontja a törvényt, ha ezzel ellenkezik. 
A 12. czím értelmében, ha a törvény megelőzi az ellenkező 
szokást, akkor a szokás megdönti és a törvénynyel ellenkező 
későbbi szokás erejét veszi az előző törvénynek.* 

Hogy pedig birói jogunkban a Hármaskönyv által is 
elismert törvényrontó szokás tényleg gyakorlatban van, arra 
nézve a legeklatánsabb példát szolgáltatja a 63. számú teljes- 
ülési döntvény, a mely kimondja, hogy «az egyházaknak, 



* Egyébként ez a római jogból átvett tétel. Leges non solum 
suffragio legislatoris, sed etiam tacito consensu omnium per desuetu- 
dinem abrogentur. (D. I. 3. 32. 1. §.) 

egyházi testületeknek, egyházi személyeknek ingatlan vagyon 
szerzését tiltó, úgynevezett holtkézről szóló törvények, — 
nevezetesen az 1498. LV. és LXV., az 1647, XVII. s az 
1715. XYI. törvényczikkek és különösen az ország erdélyi 
részeire vonatkozóan az Apr. Const. L rész 1. czimének 
10. és 1. rész 6. czimének 2. ezikke — a változott viszo- 
nyoknál fogva elavulván, nincsenek hatályban.* 

Ugyancsak nyíltan törvényrontó szokásnak tulajdonítja 
a 8. sz. teljes-ülési döntvény a végrendeletekről szóló 
1715. évi 27. 1-cz. bizonyos rendelkezéseinek abrogálásái 
Törvényrontó szokásnak minősíthető a 45. sz. teljes-ülési 
döntvény által is kifejezetten eanctionált azon birói gyakorlat, 
mely az előjegyzés igazolása iránti kereset beadásának határ- 
idejét a telekkönyvi rendtartás 14 napi határidejétől eltérő- 
leg 15 napra terjesztette ki, 

Mindezek a teljes-ülési döntvények nyíltan hirdetik a 
cessante ratione, cessat lex ipsa elvét. 

Ezen döntvényeken kívül a birói joggyakorlatok egész 
sorát ismerjük, a melyekben hallgatólag nyilvánul a szokás 
törvónyrontó ereje. 

Mi egyéb, mint törvényrontó szokás okozta, hogy bíró- 
ságaink gyakorlata kerülő után abrogálta a házassági törvény 
azon intézkedését, mely eltiltja a házasságtörésben vétkesnek 
talált házastársat a házasságkötéstől azzal, a kivel a házasság- 
törést elkövette. 

Vagy nem-e törvényrontó szokás folytán bontják fel 
bíróságaink ezerszámra a H. T. 77. §-ának a) pontja alap- 
ján a házasságokat, pedig tudják, hogy az ezen törvény- 
helyre alapított bontó pereknek legalább is 95% -a csak 
leplez ője a közös megegyezésen alapuló válásoknak, holott 
azt a bontó okot a törvényhozás kifejezett akarata mel- 
lőzte. 

Az 1881 : LIX. t.-cz. 17. §-a értelmében úgy az első, 
mint a felebbvíteli bíróság jogosítva van ítélethozatal előtt 
a tárgyalás kiegészítését elrendelni. A törvény értelmében az 
újabb tárgyalásnak a jegyzőkönyvi eljárás szabályai szerint 
írásban kellene történnie. Vájjon akad-e valaki, a ki kárhoz- 
tatná törvényszékeinket (különösen a budapesti kin keres- 

kedelmi és váltótörvényszék gyakorlatára hivatkozom), a 
melyek a törvény világos szavai ellenére a Curia hozzájáru- 
lásával a póttárgyalást nem a jegyzőkönyvi eljárás szabályai 
szerint (1868 : LIV. t.-cz. 148. §.) rendelik el, hanem a fele- 
ket kiküldött biró elé idézik és a tényállást a bíró szinte a 
sommás eljárás mintájára iparkodik szóbeli tárgyalás útján 
felderíteni. 

Az 1891 : XVII. t.-cz. 36. §. 2. bekezdése akkép intézke- 
dik, hogy az albiró rendszerint valamely kir. törvényszékhez 
neveztetik ki és legalább egy évig kir. törvényszéknél alkal- 
mazandó. E határidő letelte után, vagy fontos okból előbb is 
az igazságügyminiszter a törvényszéki albirót a törvényszék 
területén levő járásbírósághoz mint végleges székhelyére ren- 
deli ki. Ez a törvény már röviddel keletkezése után túlélte 
magát, a mennyiben megvalósítása nagy akadályokba ütköz- 
vén, az igazságügyi kormány a bíróságokkal egyetértően e 
törvényes rendelkezést hatályon kívül helyezte. 

Még csak egy példát ragadok ki a büntetőjogi gyakorlat- 
ból. A 49. sz. teljes-ülési döntvény megállapította, hogy a 
Btk. értelmében fegyházzal vagy börtönnel büntetendő cselek- 
mények miatt, ha sem súlyosító, sem enyhítő körülmények 
nem forognak fenn, vagy ha súlyosító és enyhítő körülmé- 
nyek egymást ellensúlyozzák: a büntetés középtartama oly 
módon határozandó meg, hogy az azon cselekményre a 
büntető törvény által meghatározott büntetési tétel legalacso- 
nyabb és annak legmagasabb mértéke közötti külömbözet 
egyenlő részre felosztatik, s az ekként eredményezett meny- 
nyiséghez hozzáadatik azon mennyiség, mely a számtani 
egységtől a büntetési tétel legalacsonyabb tartamáig fen- 
ni arad. 

A bírói gyakorlat azonban abrogálta a törvényt is, meg 
a döntvényt is, mert lehetetlen megvalósítani a döntvény 
által meghatározott középtartamot és annak kiszámítási 
módját. A bíróságok ma már nem is törekednek a büntetése- 
ket a döntvényben megállapított ezen arithmethikai szabályok 
szerint kiszabni, mert «a büntetés középmértékének e meg- 
határozása a törvényben — rendszeresen alkalmazva — 
tűrhetetlen következményekre vezetett volna. Kivétel számba 

E^gy* — konstatálja Baumgarten Izidor, 4 — ha a bíróság a 
49. sz. döntvénynek megfelelőleg szabja ki a büntetést. » 

íme, egy olyan törvény, a melyet követni Baumgarten 
szerint is lehetetlen. 

Nincs ugyan rendjén, hogy «a biró azt a hatalmat, mely- 
lyel őt a törvény felruházta, arra használja, hogy nézetét a 
törvény és a büntetési tételek helyessége felett gyakorlatilag 
kifejezésre juttassa,* 2 de a 49. sz. döntvény esetében a biró 
kénytelen ugyanazt tenni, mint egy-egy esetben az esküdtek, 
a kik — Baumgarten szavaival élve — ösztönszerűleg akar- 
ják megtalálni az igazság útját. 

Pedig az esküdtek is csak éppen oly ritkán szánják el 
magukat a törvény megtörésére, mint a szakbirák, vagy ha 
úgy tetszik, a szakbirák is époly gyakran kénytelenek a tör- 
vény ellenére ítélni, mint az esküdtek. 

Mikor az ezküdtek a vádlottat, a kinek cselekménye 
beleilleni látszik a törvényszakasz keretébe, mégis felmentik, 
legtöbbször nem kerülik meg, nem szegik meg a törvényt. 
A felmentő verdiktek oka vagy az, hogy az esküdtszék tagjai 
nem találják teljesen bebizonyítva a vádbeli bűncselekményt, 
vagy az, hogy olyan körülményeket látnak fenforogni, a 
melyek a beszámíthatóságot vagy a büntethetőséget a törvény- 
nél fogva megszüntetik. A szakbíró és az esküdtbiró ítéletei 
közt hasonló ügyekben az a különbség, hogy az esküdt a 
személyes szabadság érdekeit a bizonyítékok mérlegelésénél 
rendszerint nagyobb figyelemre méltatja és hogy a törvény- 
szerinti mentő körülmények megállapításában sokkal szaba- 
dabban, tágabb keretek közt mozog, mint a szakbíró. A mit 
a szakbíró csak nyomatékos enyhítő körülménynek minősítene, 
azt az esküdt a beszámítást kizáró oknak fogadja el. Ennek 
a psychologiai magyarázata az, hogy a praktikus életben 
. mozgó laikus biró ítéletét az élet ismerete jobban áthatja, 
mint az egész életén át hivatali szobájában dolgozó szak- 
bíróét. A laikus inkább bele éli magát a vádlott helyzetébe, 

1 A büntetés kimérésének reformja 64. és 65. L Ezen kérdést 
tárgyalta Berger Miksa nagy érdekű jogász -egyleti előadása is. Ismer- 
tetve a Jogt. Közi. 1905. évi 8. számában. 

2 Baumgarten: «A büntetés kimérésének reformjáról* 11. 1. 

mint a szakember. Az esküdt azt is számbaveszi, hogy őrajta 
hasonló körülmények között hasonló szenvedélyek vehetné- 
nek erőt, míg a szakbíró abból indul ki, hogy ő soha nem 
is juthat oly helyzetbe, a milyenben a vádlott a vádbeli 
cselekmény elkövetésekor volt. 

A beszámítást kizáró öntudatlan állapotnak, az elme- 
tehetség megzavarodásának, a jogos védelemnek vagy a vég- 
szükségnek a megállapítása a szakbirói ítéletekben és az 
esküdtszékek verdiktjeiben csak a mérlegelés nagyobb sza- 
badsága, valamint a szocziális körülmények és a lélek- 
tani motívumok fokozottabb figyelembevétele által külön- 
bözik. 

És ha egy-egy kivételes esetben a világos, a kétséget 
nem tűrő törvény ellenére való felmentést találunk, ha úgy 
látjuk, hogy az esküdt a törvény fölé emelkedett és a tör- 
vény ellenére adta meg a vádlottnak az absolutiót: gondol- 
junk csak az esetek százaira és százaira, a melyekben a 
szakbíró sokszor kénytelenségből* de sokszor a nélkül is, — 
gyakran az anyag igazsági érvényre juttatása érdekében, de 
nem egyszer az anyagi igazság ellenére — megkerüli vagy 
megtöri a törvény határozott rendelkezését. A szakbíró 
bonyolult indokolással próbálja igazolni a törvényellenes 
ítéletet, míg az esküdt nem mondja meg, mi indította őt a 
törvény látszólagos megsértésére.* 

Éppen az adja magyarázatát a laikus elem részvételé- 
nek az igazságszolgáltatásban, azért kell esküdtszék, ipar- 
bíróság, tőzsdebiróság (külföldön még kereskedelmi bíróság 
is), azért kénytelen az állam a választott birák ítéleteit oly 
széles terjedelemben elismerni, mert a szakbiróságok egyes 



1 Ha Baumgarien Izidor át tudja érteni és meg tudja bocsátani 
a biró jóakaratú törvényszegését, nem Ítélheti el az esküdtnek hasonlóan 
nemes intencióju verdikjét sem. E megértés kifejezését találni azon 
szavaiban, melyben kifejti, hogy a törvényhozónak óvakodnia kell 
attól, hogy már az abstract szabály megalkotásánál összeütközésbe ne 
kerüljön a biró érzelmeivel, mert ebben az esetben még a leglelkiisme- 
retesebb hivatalnok is megtagadja az engedelmességet, nem azért, mert 
a törvényt végrehajtani nem akarja, hanem azért, mert nem tudja. 
(A törvényhozás művészetéről: Jogállam 1905. évf. 18. 1.) 

részeinél csaknem az egész világon még ma sem számolnak 
a társadalom igényeivel. 

Igen, ez nem különleges magyar jelenség, csaknem az 
egész világon így van ez.* Franczia* és Olaszország, Ausztria 
és Németország jogászi és nem jogászi körei ugyanazokat 
a panaszokat hangoztatják, mint hazai iróink. 

Mindenütt szembe kerül a bíróságok által alkalmazott 
irott jog az általános igazságérzettel és talán Angolországot 
kivéve, minden nemzet színpadján visszhangot keltett Brieux 
szava : «... Az igazság nem elég, az kell, hogy a törvény- 
könyv is az On részén legyen ...» «. . . En nem tanultam 
törvényt, mint Ön, de talán éppen azért jobban tudom, hogy 
mi az igazságos és mi nem az.» 

E néhány sor a társadalom lesújtó bírálata a törvény- 
hozás és igazságszolgáltatás fölött. 

Es ha e vádban sok is a túlzás, a benne rejlő szemer- 
nyi igazság megérdemli, sőt megköveteli, hogy hivatásos 
jogászok : törvényhozók, ép ágy mint bírák, ügyészek és ügy- 
védek, még inkább, mint eddig, ne a betűt, hanem a szelle- 
met szolgáljuk, ne jogot hirdessünk, hanem az igazságot 
kutassuk. Alkossunk jó törvényeket, főkép pedig neveljünk 
igazságos bírákat, a kiknek véssük emlékezetükbe Madách 
szavait : 

•Mi könnyű törvényt írni pamlagon — 
Könnyű ítélni a felületesnek, 
És mily nehéz, ki a szivet kutatja, 
Méltányolván minden redőzetek* 

* Az angol jogszolgáltatásra nézve 1. dr. Wittmann Ernőnek Tör- 
vény és bíróság czim alatt a Jogállamban megjelent igen jellemző ese- 
tekkel megvilágított czikkeit. 

Dr. Márkus Dezső: 
T. Teljes-ülés! 

Természetes, hogy mindnyájan a legnagyobb bálával 
tartozunk a t. előadó úrnak amaz esetek felsorolásáért, a 
melyek újra és újra bizonyítják, hogy a biró hányszor téved, 
hányszor itél igazságtalanul, sőt néha — mondjuk ki őszin- 
tén — oktalanul is, és hányszor jő ítéletével ellenkezésbe a 
társadalom józan felfogásával, a valóságos mindennapi élet- 
nek a rendjével. Kívánatos, hogy ezeknek az ítéleteknek a közzé- 
tétele soha meg ne szűnjék. A bíró tanulja meg mindinkább 
belátni a saját tévedéseit és ezek a tévedések ösztökéljék őt 
arra, a mit a t. előadó úr felolvasásának befejezéséül mon- 
dott, hogy mindig^valódi igazságosságot és méltányosságot gya- 
koroljon. 

Ebben tehát tökéletesen egyet értünk egymással s erre 
nézve vita nem is lehetséges, valamint az sem vitás kérdés, 
hogy a bíróképzésnek Magyarországon ma dívó módja nem 
megfelelő. Hiszen mindnyájan tudjuk, hogy teljesen elégtelen 
az, ha a bíró csak jogász ; az is elégtelen, ha csak jogtudós, 
mert hiszen nem a jogtudós a legjobb bíró, hanem a leg- 
műveltebb, a legmélyebben gondolkodó, a legjobb psycholo- 
gus és hozzátehetjük : a legjobb ember. Ez fog csak igazságosan 
és méltányosan ítélni, mert csak ez a bíró lesz minden egyes 
esetben képes az érdekeltek egyéni körülményeit mérlegelni 
és csakis erre a bíróra lesz alkalmazható az, a mit a t. elő- 
adó úr igen helyesen óhajt, hogy t. i. magát mindig az érde- 
kelt felek helyzetébe képzelje bele és abba a helyzetbe, a 
melybe jutnak, ha az ő ítéletét reájuk alkalmazzák. 

Hogy miképen lehetne a bíróképzésnek mai hibáin javí- 

tani, az természetesen nem képezheti mostani felszólalásom 
tárgyát, mert az hosszú vitákra szolgálna és szolgált már 
eddig is alkalmul, de azt hiszem, hogy mindnyájan megegye- 
zünk abhan, hogy egyfelől kívánatos, hogy a bíró igen nagy 
általános műveltséggel bírjon a magától értetődő széleskörű 
jogi ismeretek mellett, másfelől pedig követeljük, hogy a biró 
nem csak ne zárkózzék el annyira a társadalomtól és az 
élettől, a mint azt most teszi, hanem ellenkezőleg ragadjon 
meg minden alkalmat arra, hogy a lüktető élettel s az ele- 
ven társadalommal minél közelebbről megismerkedjék. 

Az is természetes, hogy miután jó bírót csak jó bíró 
képezhet, a bíróképzésnek az a mai rendszere, hogy váloga- 
tás nélkül dobja oda a joggyakornokokat akármelyik biró 
mellé, nem nézve azt, vájjon az a bíró, a ki annak a gya- 
kornoknak, aljegyzőnek vagy jegyzőnek a főnöke, képes-e 
nevelni, oktatni, példát adni annak a fiatal embernek, a 
mely bíróképző rendszer hasonló ehhez a módhoz, a hogy 
az iparos inasokat képezik ki, a kik a mesterüknél sokszor 
minden egyebet tanulnak, csak a mesterségüket nem, mon- 
dom : a bíróképzésnek mai módja csaknem teljesen csődöt 
mondott és ha szerencsénkre nem akadnának mégis elég 
szép számmal oly fiatal emberek, a kik magánszorgalommal 
pótolják az iskola és főnökük fogyatkozásait, akkor a bírói 
succrescentia még sokkal több aggodalomra adhatna okot, 
mint a mennyit tényleg ad. 

Ami már mostan a vita igazi tárgyát illeti : az is természe- 
tes, hogy a midőn a bíró kötelességéhez híven törvényt alkalmaz, 
azt helyesen, okosan magyarázza és sohase alkalmazza úgy, 
hogy lehetetlenség vagy oktalanság kerüljön Ítéletébe. És itt 
lépek rá arra a mesgyére, a mely engem a t. előadó úrtól 
elválaszt, mert abban a kérdésben, hogy meddig mehet a bíró 
a törvény alkalmazása körül, vagy hogy egészen szabatosan 
állítsam fel a tételt: joga van-e a bírónak addig menni, a 
meddig azt az előadó úr követeli, t. i. a törvény hatályon kívül 
helyezéséig, — nézeteink már nem egyeznek meg. 

Mindenekelőtt azonban két megjegyzést akarok tenni az 
előadó úr fejtegetéseinek végén hallottakra, hogy azokkal 
egyszer s mindenkorra végezzek, bár mostani megjegyzéseim 

összefüggnek azzal is, amit később leszek mondandó. Az egyik 
észrevételem arra vonatkozik, a mit a t. előadó úr a Curia 
49. számú büntetőjogi döntvényéről mondott, arról a dönt- 
vényről, a melyet fényes példájául hozott fel annak, hogy a 
bíróság tényleg túl is teszi magát az élő jogon. Erre csak 
egy ellenvetésem lehet: a döntvény nem törvény. A döntvé- 
nyen, nézetem szerint, a melyet már másutt is vitattam, túl- 
teheti magát a bíróság, amely azt hozta volt. De legköny- 
nyebben túlteheti magát a Curia és minden más bíróság 
ezeken a teljes ülési büntetőjogi döntvényeken, a melyeket 
a Curia nem az 1890: XXV. t.-cz. 13. §-a alapján, hanem 
az 1881 : LIX. t.-cz. 4. §-ának hasonlóságára, de tényleg 
minden törvényes felhatalmazás nélkül hoz; a melyeknek 
létét és jogosultságát egyedül a Curiának — igaz, nagy és fölötte 
tiszteletre méltó — tekintélye okolja meg, a melyeket azonban 
a Curia bármikor félre tehet, ha helytelenségüket belátja. 
Ebben a példában tehát a t. előadó úr tételének igazolását 
még nem látom. De nem látom ezt az igazolást abban sem, 
a mit az esküdtbíróságról hozott fel. Én is hive vagyok az 
esküdtszéki intézménynek, de azért nem zárkózom el hibái 
és veszélyei elől sem. Nagy különbség van azonban a között, 
ha az esküdtszék teszi túl magát a törvényen és a között, 
ha a hivatásos bíró teszi ugyanezt Ezt a kettőt egyátalában 
nem szabad összehasonlítani, mert az esküdt, á midőn tör- 
vényen túlteszi magát az ő verdiktjében, ezt az ő igazmon- 
dását nem tartozik megokolni. Hogy miért mondja ő ki a 
« bűnös » -t vagy a nem « bűnös » -t, azzal tisztán a lelkiismeretének 
tartozik beszámolni ; abba bele kell nyugodnunk és az ellen — 
a törvény megengedte kivételektől eltekintve — semmi néven 
nevezendő jogorvoslat helyt nem foglal. De ha az esküdtbí- 
róság verdiktje a közvéleményt tolmácsolja is, ha az meg is 
felel a társadalom felfogásának, ebből még nem következik, 
hogy a bíró ugyanebben helyzetben hasonlóképen köteles vagy 
jogosult dönteni azért, mert a bíró, — és most már rátérek 
felszólamlásom tárgyára — köteles ítéletét megokolni. Ha 
pedig az ő ítélete ellenkeznék valamely hatályban levő tör- 
vénynyel, akkor a biró olyasmit követne el, a mi, nem is te- 
kintve a tételes törvénynek azt az alaptételét, hogy a bíró 

a fennálló törvények alapján köteles ítélni, a mely tételről 
azonban most nem akarok beszélni, mert hiszen nem legis- 
musról van most szó, — nem is tekintve ennek a biró szemé- 
lyére kiható következéseit, teljesen megrendítené az állani 
rendjét, a mely a fennálló jog szilárd és megingathatatlan 
alapján kell hogy nyugodjék és a mely azonnal megrendül, 
mihelyt a biró maga sérti meg a társadalom amaz egyen- 
súlyát, a melyet éppen a törvény éa az ennek alkalmazására 
hivatott bíró köteles megóvni. Igen is független a bíró, minden- 
kitől és mindentől, csak éppen a törvénytől nem, mert nyilván- 
való, hogy a bíró függetlensége nem jelentheti azt, hogy ő a 
törvényen is felül áll, s ha a t. előadó úr Werbőczy élőbeszé- 
dének nem csak 13. czímét idézte volna, hanem az Előbeszéd 
6. czímónek utolsó, 13. szakaszát is, a mely azt mondja, 
hogy: « ezeket pedig azért szükséges figyelembe vennünk », — 
elmondja t. i., hogy milyen legyen a törvény — «mert a tör- 
vények meghozatván, nem azok fölött, hanem azok szerint 
tartozunk ítélni ». akkor meggyőződhetett volna róla, hogy 
Werbőczyben is élt az a felfogás, hogy a törvény az, a mit 
minden körülmények közt meg kell tartani. Csak mellékesen 
jegyzem meg itt az előadó úrral szemben, hogy Werbőczynek 
szokás jogi elmélete nem egészen áll a reális értelemben vett 
törvényre is. A szokásjogról szóló czímekben első sorban a 
fejedelmek jogszabályairól van szó, a melyeket a szokásjog 
leronthat, továbbá a helyi szokásról, a mely arra a helyre 
nézve dönti meg a törvény erejét, a hol az a szokás divik, 
oly elmélet, a melyet a mai viszonyokkal összhangzásba hozni 
lehetetlen. Ezenkívül Werbőczy szokásjogi theoriájával azért 
kell óvatosan bánnunk, mert a Werbőczy Hármaskönyvóbe 
foglalt számtalan tétel az akkori politikai viszonyok ered- 
ménye volt és célja a köznemesség uralmának biztosítása a 
főnemesség felett. Bővebben azonban ezt a kérdést most nem 
tárgyalhatom, csak ismétlem, hogy a 15. század végének 
fölfogását törvényről és szokásról bírálat nélkül nem szabad 
a mai korba átültetni. 

Visszatérek kiindulásom pontjára : a törvénynek a bíróra 
nézve kötelező erejére. Tételem az, hogy a bírónak minden 
körülmények között alkalmaznia kell a fennálló törvényt. 

Lehet az a törvény ostoba, lehet elavult avagy kegyetlen: a 
bírónak feltétlen kötelessége azt a törvényt alkalmazni, ter- 
mészetesen a legbölcsebb, a legméltányosabb törvényma- 
gyarázatnak, az enyhítő körülmények lehető legmesszebbmenő 
figyelembevételével; de a törvényt hatályon kívül helyeznie 
a bírónak azért nincs joga, mert a törvény az államnak 
akarata, az állam hatalmának megnyilvánulása, a melyet 
lerontani, melyet megmásítani csakis maga az állam, a mely 
«■ törvényt alkotta, van jogosítva. És mivel a törvény ez élj a 
első sorban csak az állam jogrendjének, a társadalom egyen- 
súlyának megóvása, minden bírói határozat, a mely a tör- 
vényt akármilyen alapos érveléssel és akármilyen okosan 
hatályon kívülinek jelenti ki, semmi más, mint a törvényhozó 
hatalom arrogálása a bíró számára, egyúttal pedig perspec- 
tivája annak a végnélküli határnak, a meddig a bíró a tör- 
vénymagyarázatnak ebben a formájában elmehet. Mert hiszen 
abban rejlik az előadó úrnak és "másoknak is nagy tévedése, 
hogy ők a bírói gyakorlatból! amaz eclatáns eseteket, a me- 
lyekről mindannyian elismerjük, hogy az igazságnak, a józan 
észnek és a mai társadalmi felfogásnak arculcsapásai, hozzák 
föl kizáróan az ő theoriájuk igazolására. Igen megkapó, sok- 
szor kétségbeejtő példák azok, s igen tetszetősek és csábítóak 
az elmélet bizonyítása szempontjából ; de méltóztassék tovább- 
vinni, végig gondolni ezt az okoskodást és megmondani, 
hogy hol van a bíró ilyen törvénymagyarázatának, ezen 
törvényrontó hatalmának a határa? Hiszen ilyen módon 
ugyanannyi formális jogosultsággal, amenynyivel a Curia a 
63. sz. döntvényével a holtkézi törvényeket jelentette ki el- 
avultaknak — a mely döntvényről ugyanezen a helyen, ki- 
lencz esztendővel ezelőtt, kimutattam, hogy mennyire hely- 
telen — bármelyik albíró igen szép, igen alapos és meggyőző 
indokolással ki fogja jelenthetni bármely más törvényünk- 
ről, hogy az elévült és hogy az a mai társadalmi felfogás- 
sal össze nem egyezhető. És concedálom még azt is, hogy 
az albírónak ez a határozata talán általános helyesléssel fog 
találkozni, hiszen van elég jogszabályunk, amely sérti jog- 
érzetünket és mai életfelfogásunkat. Csakhogy míg az egyik 
bírónak ez lesz a meggyőződése, addig a másik bíró arra az 

álláspontra fog helyezkedni, hogy ugyanaz a törvény még; 
mindig hatályban van. S méltóztassék már most elképzelni* 
micsoda jogrend és jogbiztonság volna az, hogy ha ugyan- 
egy jogszabályról az egyik bíró azt hirdetné, hogy hatályban 
van, a másik pedig azt hirdetné, hogy nincs hatályban. De 
különben is czivilizált államban, akkor, a midőn valamely tör- 
vény rossz vagy elavult vagy mikor kegyetlennek bizonyult, 
nem a bíró van hivatva arra, hogy azt hatályon kívül helyezze,, 
hanem az államnak és ezen társadalomban természetesen a 
bírónak is minden megengedett eszközzel oda kell hatnia^ 
hogy azt a törvényt a törvényhozás hatályon kívül helyezze. 
Ez az egyedül helyes módja czivilizált államban az ilyen, 
megengedem, sokszor fölötte fájdalmas helyzet orvoslásának, 
de semmi esetre sem az, hogy a bíró a törvényen túltéve 
magát, a törvényhozó hatalmát akarja pótolni. (Egy ha7\g: 
Lutherani comburantur !) Kérem, a protestánsokra vonatkozó 
későbbi törvények úgy is hatályon kívül helyezték a « Luthe- 
rani comburantur* -t, mert hiszen képzelhetetlen, hogy a mi- 
dőn nekik a vallásszabadságot a bécsi és a nikolsburgi bé- 
kében megadták, ezt a barbarizmust hatályban tartották 
volna, nem szólva arról az elemi tételről, hogy ha egyéb 
nem, akkor a büntetőtörvénykönyv és az azt életbelépteta 
törvény (az abban fentartottak kivételével) helyezte hatályon ki* 
vül mindazokat a jogszabályokat, a melyek e két törvényen kívül 
büntető rendelkezést tartalmaznak. De hát erről ne beszél- 
jünk, hiszen nem elemi oktatásról van szó. Arról van szó, 
hogy a bíró hatalmát annyira kiterjeszteni, a mint azt az 
előadó úr óhajtja, még az olyan kegyetlen jogszabály lyal 
szemben sem szabad, mint a milyen a Btkv. 336. §-a. 

Különben is azok a példák, a melyeket a t. előadó úr 
a Curia gyakorlatából idézett, a 63. sz. döntvény kivételével 
éppenséggel nem alkalmasak az ő tételének igazolására. Pl. 
ha jól emlékszem, a végrendeletekre vonatkozó 8. sz. dönt- 
vényt idézte. Ez nem törvényrontó döntvény, mert hiszen a 
mint a tartalmára emlékszem, ott arról van szó, hogy a 
szolgabíró és esküdttársa által felvett végrendeletre vonatkozó 
alaki szabályok ma már nincsenek hatályban. Természetei 
dolog, hogy nem lehetnek hatályban akkor, a midőn meg- 

"változott a közigazgatási szervezet; a midőn megváltozott 
a bírósági szervezet, de különösen nem lehetnek hatályban 
akkor, a midőn van egy 1876-os törvényünk a végrendele- 
tek alaki kellékeiről. Ez a curiai döntvény pedig oly végren- 
delet alkalmából keletkezett, a mely e törvényt megelőző 
időben alkottatott. De nem bizonyít a törvényrontó joggya- 
korlat mellett az az eset sem, a melyet a t. előadó úr a 
házassági jog köréből merített. Az, hogy a Curia kerüli a 
házasságtörés kimondását azért, hogy ne nehezítse meg a 
házasságtörő feleknek egymással való egybekelését, a mi 
kétségtelenül igen dicséretes törekvése a Curiának, az nem 
törvényrontó szabály. 

Dr. Balog Arnold : Törvényt megkerülő szabály ! 

Dr. Márkus Dezső : Nem is törvény megkerülő szabály, 
hanem, hogy úgy mondjam, a Curia törvénymagyarázatával, a 
concrét eset megállapításával egyszerűsíteni akarja az eljárást. 
A törvény különben módot ad azoknak a feleknek arra, hogy 
egymással házasságra lépjenek, mert hiszen csak a király fel- 
mentésétől teszi függővé házasságkötésüket és a ki az igazság- 
ügyminiszterium gyakorlatát ismeri, az tudja, hogy alig volt 
eset arra, hogy ne kapták volna meg ezt a felmentést. 

Dr. Balog Arnold : Tehát a miniszter abrogálja a törvényt ! 

Dr. Márkus Dezső : A miniszter csak él azzal a jogával, 
a melyet a törvény neki biztosít, a midőn rendeli, hogy a 
felmentés megadása tekintetében a miniszter tesz előterjesztést 
a királynak; ez a miniszter törvényes joga és kötelessége. De 
ne feledkezzünk meg arról sem, hogy a törvény ezen kérdés- 
ben épp úgy, mint sok más kérdésben, comprommissum, a 
melyet a viszonyokhoz képest okosan is lehöt alkalmazni. Ha 
a Curia ebben a kérdésben kissé liberálisan, kissé kiterjesztően 
értelmezi a törvényt, ez nem jelenti azt, hogy a törvényt 
hatályon kívül helyezi. 

Teljesen téves a t. előadó úr az a felfogása is, a mely 
engem egy közbeszólásra ragadott és a mely a házassági 

törvény 55. §-ának a megtévesztésére vonatkozó rendelkezést 
illeti. A leány nemi érintetlenségének hiánya tényleg egyike 
azon okoknak, a melyek miatt a. házasság érvénytelenítésének 
vagy felbontásának a magyar jog szerint helye nincs. Senki 
sem fogja mondani, hogy ez okos intézkedés, de a törvény- 
ben nincs felsorolva ezen ok azok közt, a melyek tévedés okából 
engedik meg a házasság megtámadását és a törvény indokolása 
tudatosan vette ki ezen okot azok közül, amelyek miatt a há- 
zasság megsemmisítését vagy érvénytelenítését lehet kérni. 
Ha tehát a Guria a törvény indokainak megfelelőleg ítélke- 
zik, akkor azt hiszem teljesen törvényesen jár el és ez az 
ítélkezés ismét csak arra indíthatná a jogászvilágot és az 
egész társadalmat, hogy a házassági törvénynek ebben a kér- 
désben megfelelő revisióját követelje. 

A t. előadó úr által fölhozott többi példával természe- 
tesen sorra nem foglalkozhatom, bár rendkívül sok igen ér- 
dekes és értékes anyag van benne. Csak egyet akarok még 
megjegyezni. A törvényről tévesen tételezik fel azt, hogy az 
a mai társadalomnak szól. Ez csak formálisan áll így ; tény- 
leg minden törvény a múlt felfogásának codifíkátiója Az a 
törvény, a melyet ma alkotnak meg, holnap már egy elmúlt 
életfelfogásnak visszatükrözője és innen van, hogy a bíró 
számtalanszor, meggyőződése és a létező társadalmi felfogás 
ellenére, sanctionálni kénytelen egy korábbi, sőt talán régen 
elavult korszaknak felfogását, amely azonban élt és talán 
helyes is volt akkor, amikor a törvény alkotásához hozzá- 
láttak. 

Miképen lehetne ezen a bajon segíteni? Egyfelől, amint már 
előbb megpendítettem, a legnagyobb türelmetlenséggel és kí- 
méletlenséggel sürgetni kellene a rossz törvények hatályon 
kívül helyezését és jobbakkal helyettesítését, másfelől szük- 
séges volna a törvényhozás technikájának megváltoztatása. 
A mi törvényhozásunk technikája elavult annyiban, hogy 
mindig bevárja azt az időt, a midőn már nagy rendszeres 
törvényeket képes alkotni. A mi törvényhozóink még nem 
voltak képesek belátni azt, hogy ha az állami vagy a tár- 
sadalmi életben valamely bajnak csak tünete merül is fel, 
az államnak kötelessége azzal rögtön foglalkozni és mihelyt 

meggyőződik ennek veszélyességéről, rögtön, nem törődve 
semmiféle rendszerrel és rendszerességgel, alkalmi törvény 
útján, — az alkalmi törvényt a szó jó értelmében véve — 
kell segítenie a legsürgősebb bajokon. Mert e törvénynek — 
és ez ismét egyike azon kérdéseknek, a melyekben nem ért- 
hetek egyet a t. előadó úrral — ma, nem pedig egy ideális 
korszakban, a melyet mindnyájan óhajtunk, mely azonban, 
fájdalom, még nagyon messze van, nemcsak az igazságot 
szabad és lehet szolgálnia. Nagy szomorúsággal és fájdalom- 
mal kell bevallanunk, hogy a törvény ma első sorban az 
állami és társadalmi rend szempontjából való célszerűséget 
szolgálja, bár kétségtelen, hogy a törvényhozó néha sokkal 
jobban fogja tenni, hogy ha a czélszerűséget szolgálja, mint 
hogy ha egy alkalmi törvénynyel stricte csakis a tiszta, az 
alaki igazságot akarná szolgálni. De a mai viszonyok között 
épen azért, mert az ideális igazságra való törekvés, a törvény 
erkölcsi és jogi tökélyére való igyekezet, melytől azonban 
soha, pillanatra sem szabad letennünk, rendkívül hosszú, egy 
emberéletnél minden esetre sokkal hosszabb időt igényel : 
mivel éppen ez a dicséretes törekvés szükségkép okozza, 
hogy a jó törvények oly sokáig jönnek létre, úgy, hogy a midőn 
hatályba lépnek, a társadalmi felfogás már újból óriás lépéssel 
haladt előre : éppen azért, ismétlem, a törvényhozás techni- 
káját úgy kellene megváltoztatni, hogy minden felmerülő 
szükséghez képest a lehető leggyorsabban, valamivel keveseb- 
bet törődve a structurával, az sesthetikával és a törvény 
részletességével, a felmerülő baj orvoslása végett azonnal 
lehessen törvényt alkotni, ami persze nem egyértelmű a föl- 
színes és pongyola törvényalkotással Akkor azután csak igen 
rövid ideig lesz a bíró azon szerencsétlen helyzetben, hogy 
tudatosan rossz, ostoba és kegyetlen törvényt alkalmazzon 
és akkor a t. előadó úrnak ama panaszai, a melyeket ma a 
bíróságnak törvényt értelmező működése ellen felhozott, ebből 
a szempontból okvetlenül tárgytalanokká lesznek. 

Ennyit akartam így hevenyészve megjegyezni a t. elő- 
adó úrnak egyébként nagyon élvezetes előadására. 

Dr. Balog Arnold: 
T. Teljes-ülés! 

Csak néhány rövid észrevételre kívánok ezúttal szorít- 
kozni, fenntartván magamnak a jogot, hogy a most hallott 
igazán érdekes felszólalásra utólag reflektáljak. Teljesen egyet- 
értek a t. felszólaló tagtárs úrral abban, hogy a törvényho- 
zás technikája nálunk rendkívül lassú és vontatott. Hiszen 
éppen ezen technika hihetetlen silánysága okozza a mi jog- 
rendszerünkben azt, hogy a bíróságok gyakorlata, ha az nem 
felel meg a törvényhozás intentióinak vagy az anyagi igaz- 
ságnak, törvényileg nem corrigáltatik. Pedig gyakran volna 
szükség a legális interpretátióra, mert a tételes törvény is 
gyakran helytelenül magyaráztatik. De még nagyobb szükség 
volna az elavult törvények pótlására és a hézagok kitölté- 
sére. Minthogy ez sem nálunk, sem másutt — talán Francia- 
ország kivételével — nem történik a kellő gyorsasággal, 
éppen ezért az egész világon mindenütt, mindenkor szükség 
volt és szükség volt a törvényrontó szokásra. És itt egészen 
természetes, hogy úgy a laikus, mint a jogász közönség két 
részre fog oszlani : Az egyik rész azt mondja, hogy az anyagi 
igazság kedvéért a törvényt ha alkalmazásának képtelenül vér- 
lázító eredménye lenne, meg lehet törni, a másik pedig azt 
mondja, hogy a törvényt hipokrizissel kerüljük meg, de ne mer- 
jük kimondani azt, hogy a törvényt félretehetjük. Vallják meg 
azok, a kik velem szemben foglalnak állást e kérdésben, hogy 
a konkrét esetekben, mikor a törvény alkalmazása lehetetlen 
eredményre vezetne, igen jól esik az önöknek, ha a bíró nem 
mondja ki az önök szerint is képtelen ítéletet, hanem a tör- 
vényt megkerüli, ha látszólag nem is töri meg. Például tet- 

szik az ellennózetüeknek is a Curia azon gyakorlata, hogy 
még akkor is, midőn be van bizonyítva a házasságtörés, nem 
mondja azt ki a Curia, hanem megkerülve a törvényt erő- 
szakos magyarázattal kimondja, hogy csak erkölcstelen maga- 
viseletet tanúsított az a vétkes fél. Bocsánatot kérek, ez való- 
ságos törvénymagyarázat, mert világos, eltagadhatatlan törvé- 
nyeket világos, eltagadhatatlan tényekre a bíró egyszerűen 
nem alkalmaz. Csak azt nem szeretné Márkus táblabíró 
úr, hogy a bíró őszintén meg is mondja, hogy a törvényt 
félreteszi. Azt ő se bánja, ha ez bármiféle jogczímen (tóny- 
magyarázat, kiterjesztő, megszorító törvénymagyarázat, ana- 
lógia, stb.) megtörténik, csak kimondani nem szabad. Hogy 
ez így van, arra nézve eklatáns bizonyíték az is, hogy az 
esküdtnek nem veszi rossz néven, hogy túlteszi magát a 
törvényen, mert az esküdt ezt nem deklarálja, tehát nem de- 
rül ki, hogy minő okokból történt a törvény félretétele. 

Még csak azt kell konstatálnom, hogy a mi Werbőczy 
tételét, a törvényrontó szokást illeti : én azt a tételt éppen 
Márkus Dezső magánjogából idéztem, a hol Werbőczynek ez a 
passusa, mint a magyar magánjog érvényes tétele szerepel. 

Dr. Márkus Dezső : 

Én csak felkelek erről a székről, a mely azonban nem 
bírói szék, hogy válaszoljak arra az ellenvetésre, hogy 
magánjogomban vigens jognak tüntettem fel Werbőczy t. 
Én ezt azért tettem, mert abban a munkában azt a kérdést, 
a melyet az imént vitásnak tüntettem fel, ama munka jelle- 
génél fogva, eldönteni nem akarhattam. A communis opinio 
kétségtelenül Werbőczy álláspontja mellett van és munkám- 
ban ezt fogadtam el, de ismétlem, hogy ha Werbőozynek a 
szokásra vonatkozó összes tanításait elolvassuk, kénytelenek 
vagyunk arra az eredményre jutni, hogy ő önmagával jut 
ellentmondásba. Ennek a bonczolásával azonban nem akarom 
most a t. teljes-űlést untatni. 

A német polg. tkv-re való hivatkozás annyiban áll meg, 
hogy e ptkv. tényleg nyitva hagyta azt a kérdést : helye van-e 
a szokásjognak a törvénykönyvvel szemben vagy sem? Ha a 
t. előadó úr fáradságot vesz magának arra, hogy a ptkv. 
számtalan commentátorát elolvassa, úgy látni fogja, hogy 
azok nem értenek egyet abban a kérdésben, vájjon ma szo- 
kásjog hatályban lehet-e Németországban vagy sem. Ez is 
vitás kérdés, a melyre épen *ezért szándékossn nem reflek- 
táltam. Hiszen különben is nagyon sokat vitatott kérdésről 
van itt szó, melyet az általános szokásjog mai jelentéktelen- 
sége mellett nem is érdemes bővebben tárgyalni. 

Az előadó úr idézte angol bíró is ismert alak, mint az 
angoljog egyátalában Magyarországon, de ugyanaz az angol 
bíró, talán méltóztatnak tudni — hogy igaz-e, nem tudom, 
mert hiszen az ember csak az újságból értesül az ilyen dol- 
gokról, — megtette azt, hogy a midőn egyszer egy nyilvánvalóan 

alaptalan panaszszal állott valaki elébe, egyszerűen a pana- 
szost ítélte el pénzbüntetésre, persze a panaszos ügyvédjének 
legnagyobb ámulatára, még pedig Erzsébet királyné valamelyik 
16. századbeli rendelete alapján, amelyről senki a világon 
nem tudott. Hiszen lehet viczczeket csinálni a bírói székből is, 
sőt kikereshet a bíró a vádlott javára is olyan régi, de hatályon 
kívül nem helyezett törvényt, a melylyel segíthet rajta. Ha 
módjában van a bírónak, ám tegye meg, neki kötelessége 
úgy tenni, mi pedig örüljünk neki, pláne ha esetleg mulat- 
ságunkra is szolgál. De az angol, franczia, sőt a német viszo- 
nyokra sem szeretek hivatkozni, a midőn jogról van szó. 
Mert mindezekben a nemzetekben van egy olyan tulajdonság 
a melyet, sajnos, a magyar nemzet igen nagy mértékben 
nélkülöz. Ez pedig a törvénynek, a más jogának és más egyéni- 
ségének és véleményének feltétlen tisztelete, a mindenek 
fölött uralkodó jogérzet. (Ellenmondások). Bocsánatot kérek, 
de fentartom állításomat, mert Magyarország egész törté- 
nete ezt igazolja. E tekintetben mindenkivel felveszem a 
harczot. Az az erény Magyarországon, fájdalom, még csak igen 
kis körben és igen kis mértékben van meg, s ha nincs ezen 
országban legalább egy feltétlenül megbízható testület, a 
mely minden körülmények között, «et si fractus illabatur 
orbis», a törvény és a jog uralmát hirdeti, oltalmazza ó& 
érvényre juttatja, akkor ez az ország megrendül összea alap- 
jaiban és okvetlenül tönkre megy. Ezért követelnünk kell a 
bírótól, hogy minden körülmények közt ő legyen a törvény 
őre, a mely lehet kegyetlen, sőt ostoba is, de kell, hogy 
ebben az országban legyen egy szilárd pont, a mely nem 
rendül meg soha, semmi körülmények között, a melyre szik- 
láknál biztosabban építhet bárki is e hazában : ez pedig a bíró- 
nak kötelességtudása és megbízhatósága a létező törvény 
alkalmazása körül! 

Dr. Sch&chter Miksa: 

Az igen t. jogászegylet ugyan már több ízben volt kegyes 
egy és más kérdésben felszólalásaimat meghallgatni, de azért 
ugy érzem, hogy ez esetben, különösen az előttem szólónak 
mélyen szántó és szakszerű megjegyzései után, külön kell 
mégis indokolnom a jogczimet, a melylyel az én dilettáns- 
kodó és szükségképen felületes megjegyzéseim számára egy 
kis helyet, illetőleg időt kérek. 

Azóta, hogy egy kiváló magyar politikus a «distingvished 
foreigner» hozzászólását kicsinylő mosolylyal intézte el, 
természetes, hogy minden kevésbé distingvált idegen felszó- 
lalására is egy bizonyos kicsinylés súlya nehezedik és így 
már teljesen érvényét vesztette azon különben is német köz- 
mondás, hogy «ein Fremder kann uns öfter lehren, was wir 
im eigenen Hause entbehren*. 

De egészen idegenül én mégsem állok a szóban forgó 
kérdéssel szemben. Tizenhatodik éve, hogy egy orvosi szak- 
értő testületnek, az igazságügyi orvosi tanácsnak tagja lévén, 
a magyar igazságszolgáltatást közelről nézem és látom ; ezen 
idő óta az ország legtöbb nagy bűnpörének és igen sok fon- 
tos czivilis pőrének aktái megfordultak kezemen és ex offo 
tudomásul kellett vennem az alsóbb és felsőbb bíróságoknak 
ez ügyekre vonatkozó határozatait is. Míg így alkalmam 
nyilt a törvény alkalmazásáról — a mint azt Önök t. uraim 
nevezik — de lege lata tapasztalatokat szerezni, másrészt az 
azon idő óta változó kormányok és igazságügyi miniszterek 
által kontemplált törvénymódosítások is az igazságügyi 
orvosi tanácsnak véleményezésre kiadatván, alkalmam nyilt 
a lex ferenda intentióival is megismerkedni. 

De hogy én mindezen jogczimeket tul nem becsülöm, 
bizonyítja az, hogy még egyre bátorkodom hivatkozni. Egy 
regi keleti közmondás úgy tartja, «ha beteg vagy, ne csupán 
az orvosok véleményét kérjed, hanem hasonló bajban szenve- 
dőknek tanácsára is hallgass ». És valóban, a ki a kórságot 
a maga testén tapasztalta, a kinek saját tapasztalatai vannak 
az ellene alkalmazott szerek és módszerek hasznáról vagy 
haszontalanságáról, az igen sok esetben értékes felvilágosítá- 
sokat adhat És én azon fölöttébb irigylendő helyzetben 
vagyok, hogy a saját organismusomon is tapasztaltam az 
igazságszolgáltatás kezelését és így azon kellékkel, a melyet 
az igen t. előadó úr a bíróra nézve formál, hogy ő minden 
esetben az ügyben szereplők helyzetébe képzelje bele magát, 
ezen kellékkel én, a bíró és törvény viszonyát az igazság 
objektumához illetőleg már birok; ezen szerepbe én nem- 
csak beleképzelni, de igen élénken beleérezni is tudom ma- 
gamat 

És valóban ilyen kombinált kvalifikáczióra van szükség, 
ha valaki, mint nem szorosan vett szakértő, a szóban forgó 
kérdést észleli, vagy ahhoz hozzászólni kíván. Csodálkozással 
tapasztalja, hogy kivált az ujabb időben az igazságszolgál- 
tatásnak legkiválóbb elméleti és gyakorlati képviselői milyen 
erélylyel, mondhatnám vehemencziával veszik védelmükbe az 
igazságnak élni hivatott és élni vágyó szellemét a törvénynek 
holt és gyakran ölő betűjével szemben. Egy kiváló német 
jogtudós nemrég ez egyesületnek fényes gyülekezete előtt 
tartott előadást «a törvény megkötöttségéről és a biró szabad 
mérlegeléséről*. Ezen előadásában szellemes parallelába állít- 
ván a biró működését az orvoséval, azt mondotta, hogy a 
birói eljárás mindhárom stádiumában: akkor is, ha mint az 
orvos az anemnesist veszi fel, a biró az adatokat gyűjti; 
akkor is, ha mint az orvos a diagnosist állapítja meg, a 
bíró a cselekményt kvalifikálja, és akkor is, ha mint az orvos 
a gyógyszert alkalmazza, a biró a törvényes következménye- 
ket applikálja: a birói eljárás mindezen három stádiumában 
érvényesülnie lehet ós érvényesülnie kell a biró szabad mér- 
legelésének az anyagi igazság érdekében. 

El kell ismernünk t. uraim, hogy Zittelmann ezen 

kijelentése semmi olyant nem tartalmaz, a mi hazai igazi 
biróink előtt nóvum lett volna. 

Ezen egyesületnek nagytekintélyű elnöke, a jubiláris 
ülést megnyitó beszédében is épen azt a tételt állította fel, 
a melyre az igen t. előadó úr hivatkozott, hogy « nincs 
nagyobb tévedés, mint azon balhit, hogy a biró a törvény- 
nyel szemben a jogszolgáltató gép szerepére van kárhoztatva » 
és ezen tétel bizonyításánál hivatkozott Sveiczra, a hol a biró 
a törvénytől a legszabadabb és a hol mégis sem a jogbiz- 
tonság, sem az igazságszolgáltatás körül panaszok még az 
idegenek részéről sem merülnek fel. És a nagy tekintélyek 
ilyen alkalmi kijelentéseihez csatlakozik most az igen t. elő- 
adó úr egy nagy munkája, egy könyve, a melynek bevezető 
részét adta volt elő az egyesületnek egy iménti ülésén és a 
melyben számos példával illusztrálva tételeit, tulaj donképen 
mégis csak azt mondja és irja körül, hogy a biró minden 
körülmények között legyen igazságos. Hát ezt még mondani 
is kell? Hát nem csupán egy nagy fantáziájú poétának, Viktor 
Hugónak volt az a jelszava, hogy «pro jure contra legem», 
hanem a reális élet talaján álló és mozgó férfiak is szüksé- 
gesnek tartják annak hangoztatását, hogy a biró nem csupán 
a törvényt van hivatva szolgálni, hanem igazságot is szol- 
gáltatni ? 

És ugyancsak meglepő azon másik álláspont, a melynek 
felszólalásában Márkus táblabíró úr adott kifejezést, a 
midőn azt mondta, hogy a bírónak mindig a törvényhez kell 
ragaszkodni, az ő szavai szerint «et si fractus illabatur orbis», 
a biró a törvényt és a fennálló jogszabályt nem változtat- 
hatja meg; ha a törvény vagy jogszabály rossz, azt a 
törvényhozó javítsa meg, de a bírónak ehhez semmi köze. 

Mindenekelőtt az a feltűnő, hogy még mindig van rossz 
törvény. Sok ezer esztendő óta az emberiség legkiválóbb 
elméi, jogtudósok készítik ugyancsak az emberiség számára 
a törvényeket és még mindig van rossz törvény? 2000 
évvel azután, hogy a római jogász, Celsus a jogot úgy defi- 
niálta, hogy *jus est ars boni et aequn, még mindig van 
olyan jus, a mely se nem ars, se nem bonum, se nem 
aequum ? Vagy talán úgy vagyunk a törvénynyel is, mint 

az időjárással, a melyről az angol ember úgy tartja, hogy 
rossz idő nincs is, csak rossz ruha. Minden időhöz a meg- 
felelő ruházkodással alkalmazkodva, semmi baj sem szár- 
mazhatik. Talán rossz törvény sincs, csak az alkalmazásához 
kell érteni és az alkalmazáshoz értő birákról kell gondos- 
kodni? Vagy hogy a Zittelmann által felállított paralellát 
folytassuk: a leghatásosabb orvosságok egyúttal a legvesze- 
delmesebb mérgek. Embere válogatja, kinek kezéből mentik 
s kinek kezéből pusztítják az életei 

És mégis t. uraim, midőn ezelőtt néhány hónappal a 
budapesti kir. büntető törvényszéknek nagyhírű elnöke e 
helyen előadást tartott a büntető törvény revíziójának szüksé- 
géről, a felszólalók egyike nagy hatást keltett azon megjegy- 
zésével, a melylyel az indítványhoz való hozzájárulását indo- 
kolta, hogy ő — már t. i. a felszólaló — nap-nap után mint 
biró vérző szívvel kénytelen alkalmazni a törvényt. A vérző 
szív említése nagy tetszésnyilvánításra ragadta az igen t. 
gyülekezetet és megvallom, hogy egy pillanatig magam is 
ennek a hatása alatt állottam. De azután mint aféle sebész- 
orvos emberben, ki a vérzést nem csupán hallomásból ismeri 
és nem csupán in effigie látja, felülkerekedett bennem az 
érdeklődés a vérzés természete iránt. Ilyen esetekben t. i. 
az a fontos, hogy vájjon élénk piros, lüktető- e a vér, a 
midőn veszedelmes, vagy pedig csak olyan sötét szinü, szén- 
savval telített, folydogáló, szivárgó, a midőn csekély nyomásra 
vagy magától is eláll és ha megismétlődik is, akkor sem 
veszedelmes, csak a hozzá nem értőt téveszti vagy ijeszti 
meg. Vizsgálódásom eredményét itt el nem árulom, nem is 
e t. egyesület elé tartozik ; az igen t. jogászegylet tagjai 
számára elegendő volt és lehetett az, hogy a létező törvény- 
nek vannak oly intézkedései, a melyek nemcsak a Jogtudo- 
mányi Közlönynek évről-évre ismétlődő nehézményezését, 
nemcsak az általa sújtottak sóhajait, hanem az aktive működő 
bírónak szive vérzését is provokálják. 

És most már az a kérdés, hogy a higgadtan fontolgató 
elmék és az érzékeny kedélyek által egyaránt felvetett nehéz 
kérdésből hol van a kivezető út? 

Az igen t. előadó úr azt mondja, hogy az anyagi igaz- 

ságban. Az anyagi igazság az, a mely a birót a helyes útra 
terelni és a helyes útnak néha igen nehéz követésében támo- 
gatni képes. De hát mi az anyagi igazság? Az igen t. elő- 
adó úr ezt igy definiálta : « Az anyagi igazság a concrét eset- 
ben az a megoldás, a mely legjobban felel meg a társadalom 
szükségletének és a mely a felmerült ellentéteket a véde- 
lemre méltó érdekek minél fokozottabb kíméletével és minél 
kevesebb sérelmével egyenlíti ki. » Kétségtelen, hogy e definitió 
jógászilag helyes, azonban ilyen magamfajta laikus számára 
ón igy próbálnám az anyagi igazság fogalmát konstruálni : 
az anyagi igazság az igaz adatoknak igaz mérlegelése. Yarga 
Ferencz koronaügyész helyettes úr, ezelőtt pár évvel tartott 
előadásában «a sociologiáról és a büntetőjogról* azt mondotta, 
hogy a büntető igazságszolgáltatásnak haladása oly irányban 
mutatkozik, hogy ma már számos segédeszközt és számos 
segédtudományt használ fel az anyagi igazság megállapítá- 
sára. Ebből az következik, hogy a biró, a ki nem használ 
fel minden rendelkezésére álló eszközt ezen igazság kideríté- 
sére, — az igazság alkotó elemeinek, adatainak a megálla- 
pítására — az az anyagi igazság komplexumának megérté- 
séhez sem jut el. 

Egy igen nagynevű angol orvos, Jenner, azt mondta, 
hogy mi orvosok a legtöbb hibát nem azáltal követjük el, 
hogy nem tudunk, hanem azáltal, hogy nem látunk. Ez áll 
majdnem szó szerint a bíróra nézve is. A biró is a legtöbb 
hibát vagy tévedést nem azáltal követi el, hogy a törvényt 
nem tudja, hanem azáltal, hogy az esetet nem látja. 

Néhány héttel ezelőtt egy erdélyi törvényszéktől gyil- 
kossági perben érkezett megkeresés az igazságügyi orvosi 
tanácshoz. A megkereséshez egyedül a bonezjegyzőkönyv volt 
csatolva. Midőn mi a szabályoknak megfelelően az összes 
ügyiratok felterjesztését kívántuk, mivel nekünk az. összes 
iratokban tartalmazott adatok alapján kell véleményt adnunk, 
a bíróság ezen megkeresésünknek nem felelt meg, hanem 
pótlásul a vizsgálóbirónak egy beadványát küldte fel, melyben 
egész őszintén és szárazon az volt megírva, hogy ő, t. i. a 
vizsgálóbíró, az igazságügyi orvosi tanács véleményére úgysem 
kíváncsi, annak a szóban forgó ügyben ügy sem tulajdonít 

semmiféle jelentőséget és csak azért nem ellenzi annak 
beszerzését, mert úgy látja, hogy ez az ügyésznek jól esik. 
Kétséget nem szenved, t. uraim, hogy a bíróság magát strikte 
a törvény betűjéhez tartva, talán ebben az esetben is, mint 
sok más esetben, a szakértő véleményét negligálva, 
mégis teljesen legális ítéletet hozhat, de hogy ezen legális 
ítélet az anyagi igazságot nem közelíti meg, több -mint 
valószínű. 

Az egyedüli biztos alap, a melyre az igazságos ítélet 
építhető, kétségtelenül a tényre, a cselekményre, az ügyre 
vonatkozó összes adatoknak megállapítása, az, a mit Önök 
a valódiság megállapítása alatt értenek. És mégis azt látjuk, 
hogy nap-nap után a törvény valamely kisebb vagy nagyobb 
számú paragrafusára támaszkodva, a bíróságok a limine 
elutasítják a valódiság megállapítását és mégis teljesen tör- 
vényszerű ítéleteket hoznak, úgy, hogy az alsóbiróságok így 
megokolt határozatát semmiféle felsőbb fórum, csupán a tör- 
vény betűjével meg nem döntheti. 

Legális az ily ítélet és mégis alig zárkózhatunk el az 
elől, hogy ily ítéletek mellé azt a záradékot ne kívánjuk, 
melyet a mohamedán biró minden fetvája végére oda tesz, 
azt, hogy «az Isten jobban tudja ». Csak olyan esetekben, a 
melyekben a biró legkomolyabban helyezkedik azon alapra, 
hogy a valóságot kiderítse, számíthat a szakértő részéről is 
a megfeleld támogatásra. Gyakori a panasz és sajnos, gyakran 
alapos, hogy a szakértők működése nem mozdítja elő az 
igazságot. Mégis nekem az évek folyamán szerzett tapasz- 
talatomból az a meggyőződésem, hogy majdnem minden 
esetben, a melyben ezen panasz a szakértő működése ellen 
indokolt s a melyben a szakértő működésének szomorú képét 
látjuk : ez a szomorú kép a bíróság hasonló eljárásába, mint 
megfelelő keretbe illeszkedik bele. Midőn ezelőtt néhány 
évvel két vidéki orvos, a kiket bonczolásra küldöttek ki, a 
bonczjegyzőkönyvet — a mint mondani szokás — hasból 
készítették, a nélkül, hogy a hullát bonczolták volna és ezen 
bonczjegyzőkönyv alapján a törvényszék és a kir. tábla az ille- 
tőt másfélévi börtönre ítélte el, a Guria exhumáltatván a hullát, 
kiderült a szakértők turpissága, de kiderült az is, hogy a 

szakértőkkel kiszállt vizsgálóbíró is a legközelebbi kocsmában 
szerkesztette és irta alá az eljárási jegyzőkönyvet, a nélkül, 
hogy a hullának csak színét is látta volna. 

Az angol bíróságok és az orvosszakértők közt ez idő 
szerint igen érdekes tárgyalások folynak. A biró rendkívül 
nehéz helyzetben van akkor, a midőn az ellenkező szakértői 
vélemények felett kell, hogy döntsön és azért most azt óhaj- 
tanák, hogy a szakértők ne a nyilt tárgyaláson vitatkozzanak, 
hanem megelőzőleg egymás közt beszéljék meg az ügyet és 
lehetőleg egyértelmű megállapodással álljanak a bíróság elé. 
Azt mondják, hogy ily módon legjobban volna elkerülhető 
az eltérő orvosi véleményekből felmerülő skandalum is ; mert 
jellemző, hogy az eltérő orvosi véleményeket Angliában is 
skandalumnak hajlandók minősíteni. A nagy orvosi társulat, 
a British Medical Association hajlandónak is mutatkozott 
a bíróság ezen óhajának teljesítésére, de érdekes és jellemző, 
hogy nemcsak a legkiválóbb orvosszakértők, hanem a legtöbb 
jogi szakértő is ellene nyilatkoztak ezen újításnak és az 
anyagi igazság érdekében sokkal czélszerübbnek tartják a 
nyilvánosság előtt való vitatkozást, mint az anyagi igazságnak 
az előzetes megbeszélés compromissumába való belefojtását 
és beleveszejtését. 

Ha a valódiság megállapítása uralkodó elvvé válik az igaz- 
ságszolgáltatás minden ágában és részletében, akkor talán 
eliminálhatók lesznek az olyan antikvált, hamis, de úgy 
látszik régiségükkel még mindig imponáló és domináló elvek, 
mint a minő az, hogy «veritas convicii non tollit inj úriam », 
hogy ha igazat mondunk is akkor, midőn a gazembert gaz- 
embernek mordjuk, ez mégis sértést involvál. Ez olyan jog- 
elv, mely a manapság nagy jelentőségre verődött sajtóügyi 
eljárásban a legrikítóbb, néha a legtragikomikusabb visszás- 
ságokat szüli. Mennyivel evolváltabb álláspont volt az, a 
melyet több, mint 50 évvel ezelőtt Deák Ferencz foglalt el, 
a ki azt mondta, hogy az egész sajtótörvényt abba az egy 
mondatba lehet összefoglalni, hogy hazudni nem szabad. 
És mégis sajátságos, hogy ezen jogelv kevésbé jutott érvényre 
a törvényhozásban. Pedig ha az igazságszolgáltatás azon 
magas, a concrét eseten mindig túl és felül emelkedő hiva- 

tásának akar megfelelni, hogy a társadalmi erkölcsöket is 
javítsa, a társadalom betegségeit ritkítsa, akkor nem érhetjük 
be azzal, hogy minden reform és revízió és novelláris változ- 
tatás csak abban áll, hogy a régi képtelenség fejére egy 
ujabb, divatosabb kalapot teszünk. Mert így a törvény mel- 
lett, a törvény daczára, sőt mondhatnók a törvény védelme 
alatt térj eszkedhe tik és harapódzhatik tova a társadalmi 
autoinfektio. 

Es ezen autoinfektióval szemben a biró, egyedül a tör- 
vényre támaszkodva, tehetetlen. Mert a törvény tudása nem 
egyedül a biró privilégiuma. Már Kannt mondta, hogy a 
bírónak legnehezebb versenye van a törvénytudás terén 
magukkal a legnagyobb gazemberekkel. Ezek is kitűnően 
ismerik a törvényt, mindig annak határán sompolyognak, 
állandóan sértik annak szellemét és lényegét, de soha, vagy 
csak nagyon ritkán botlanak annak betűjébe. A törvénynyel 
magával kezében a biró nem képes feladatának megfelelni. 
Csak az anyagi igazságnak teljes megállapítása és az ezen 
alapon való bölcs mérlegelés az, a melynek segítségével meg- 
hüzdhet nehéz feladatával ; de a biró szabad mérlegelése mind- 
addig csak szólam, a mig nem ad annak tartalmat az, hogy 
van mit és mivel mórlegelni. 

Talán feltűnik az igen t. teljes ülés előtt már hosszura 
is terjedő fejtegetéseimben az, hogy én különösen az igazság- 
szolgáltatásnak büntető részére alludálok. Ez részint abban 
leli magyarázatát, hogy magamnak is leginkább ebbe van 
bepillantásom, részint pedig azért helyezek szándékosan erre 
súlyt, mert számos jogértő barátom gyakran nyilatkozott 
előttem úgy, hogy az igazságügyi kormányzat pedig éppen 
ellenkezőleg a civilis részt favorizálja* Azt mondják, relata 
refero, hogy az nem új, nem mostani dolog, hanem szinte 
traditionális valami, hogy a legerősebb elméjű s legkiválóbb 
bírókat a civilis rész számára foglalják le. Én ezt nem is 
hinném, ha egy hozzám közelebb eső terrénumról nem volnának 
analóg tapasztalataim. Az egészségügy terén is a közönség 
és a hatóságok előtt egyaránt sokkal nagyobb becse van a 
vagyont képviselő állategészségügynek, mint az emberegész- 
ségügynek. A katonáknál a lovat jobban gondozzák, mint a 

legényt. Magyarországon az állategészségügy már ezelőtt 
néhány évvel államosíttatott, de az emberegészségügy terén 
legfeljebb az történik, hogy a hol diplomás orvos nincs, a 
sírásót is felhatalmazzák a halottkémlelósi teendők végzésére. 

Az analógia tehát megvan. De hogy az igazságszolgál- 
tatás se tud ez alól emancipálódni? Hogy itt is nagyobb 
becse van a vagyonnak, mint az emberi életnek, szabadságnak 
és becsületnek! 

Gyakran tapasztalom pedig, hogy a legélesebb emberi 
elmét teszi próbára egy-egy bűnper. A büntető birónak sem 
feladatát, sem egyéniségét kicsinyleni nem szabad. Abba a 
birói székbe, a melyben az ember és az emberi társadalom 
felett ítélnek, a legerősebb, a legigazibb bíró való, csakis ez 

a biró való A psychologiának az a mélysége, a 

mely egy-egy bűnper elintézésénél okvetlenül szükséges, 
majdnem feleslegesnek mondható a legbonyolódottabb adás- 
vevési szerződés analysisénél. Nem hiába, hogy a bölcs biró- 
nak legendáris mintaképe, Salamon, az évezredeken keresztül 
psychologiájával tündöklik és nem hiába van az, hogy az 
amerikai Egyesült Államok a legaktuálisabb kérdésben, a 
fiatalkorú bűntettesek ügyében úgy vélnek czélhoz jutni, hogy 
ezen fiatalkori bűntetteseket egészen specziális bíróságok elé 
utalják. Csakis az ily nagy kvalitású biró alkalmas arra, 
hogy az anyagi igazságot juttassa érvényre ott, a hol ennek 
az igazságnak hiánya a birói ítéletben a legfájdalmasabb 
sebeket üti és a legvégzetesebb, mert irreparábilis követ- 
kezményű. 

Itt azonban némileg eltérünk, illetőleg majdnem homlok- 
egyenest ellentétbe jutunk az igen t. előadó úrral, a ki úgy véli a 
hibát javíthatni a büntető igazságszolgáltatásban, hogy a bírás- 
kodást esküdtbirókra bizza, (Dr. Polldk Illés : Helyes) én pedig a 
bíráskodásra termett és arra nevelt szakbírót preferálom. Az 
igaz, hogy az ő álláspontja és az igen t. közbeszóló úr álláspontja 
is ez idő szerint a tetszetősebb, sőt nemcsak ez idő szerint, hanem 
régóta az. Biró Lajos barátom, a ki hét évig tartózkodott Uj- 
Guineában, az ott lakó kőkorszakbeli embereknél az esküdtbiró- 
sági rendszert találta. Szükség esetén a pápua falu férfi-népessége 
átalakul esküdtbirósággá, bizonyos formalitások közt, a melye 

közé azonban a kisorsolás és visszavetés nem tartozik. 
A pápua elfogulatlanságát még az is bizonyítja, hogy náluk 
már a 8 éves űugyermek is részt vesz az ítélkezésben. Két- 
ségtelen, hogy az emberiségnek primordiális bíráskodási 
ítélkezése ez volt. Csak a civilizáczióval fejlődött, evolváló- 
dott ebből a mai biró és pedig aképpen, hogy előbb diffe- 
rencziálódott a néptől, azután a paptól, azután a katonától, 
azután a politikai hatalom képviselőjétől és így differencziá- 
lódva, fejlődött a mai szakbíró. A további haladás az 
integrálódás, a megerősödés irányában folyhatik. Ezen meg- 
erősödés alatt én nem a hatalomnak növekedését, hanem a 
belső érték emelkedését értem. 

Az igen tisztelt előadó úr ós az ő véleményét osztók 
bizonyos tekintetben homöopatikus rendszert követnek; ők a 
gyenge biró helyébe a még gyengébb birót, az u. n. sors, 
azaz egy darab papiros által azzá avatott birót teszik. Mi, 
az u. n. természettudományi iskolának hivei, a gyenge biró 
helyébe az erősebb birót akarjuk. 

Itt persze a kérdésnek egy igen kényes pontjához érkez- 
tünk. Honnan lehet ezen erősebb birót szerezni, azt az 
erősebb birót, a kire mint művészre, a mint az igen t. előt- 
tem szólott táblabíró úr mondotta volt, az igazságszolgálta- 
tásban annyira szükség van. Körülbelül úgy áll itt a dolog, 
mint a midőn mi orvosok megállapítjuk, hogy a tuberkulo- 
sisnak legjobb gyógyszere a jó, hygienikus életmód s az 
emberiség szegényeinek milliói azt kérdezik tőlünk, hogy 
honnan vegyék a jó, szellős, napos lakást, a jó táplálkozást, 
a nem tulsok munkát. Yagy mint a midőn a halvány, sáp- 
kóros ós mindenféle ideges bajban szenvedő leányzó any- 
jának azt mondjuk, hogy ezen bajok ellen a legjobb gyógy- 
szer a házasság és ő azt kérdezi tőlünk, hogy milyen 
gyógyszertárban expediálják ezt a receptet? Ugyan milyen 
gyógyszertárból praeskribálhatnók mi azt az erős és művész 
birót ? 

Nem véletlen az, a mire a t. előadó úr hivatkozott, hogy 
aránylag Angliában a legkevesebb a panasz a bíráskodás 
ellen. Tudvalevő, hogy Angliában a biró kiszemelése, selegá- 
lása a joghoz értők legkiválóbbjai közül történik, a kiknek 

anyagi viszonyairól, megélhetéséről úgy gondoskodnak, hogy 
ez a pálya éppen a legkiválóbb elméket is vonzza. Egy-egy 
ilyen angol birónak ítéletében azután igen gyakran több 
bölcseség van, mint a mennyi két tuczat paragrafusban 
elfér. Valósággal úgy áll a dolog, hogy ha már selegálni 
kell, nem a semmit sem értő laikusok közül, hanem a 
hozzáértő szakértő jogászok közül kell a jó birót kiválogatni. 

Szilágyi Dezső tervei között volt úgy tudom az is, 
hogy ő a legjobb joghallgatókat akatra a birói pályára von- 
zani. Nem bizonyos, hogy a legkiválóbb és legkitűnőbb 
joghallgató egyúttal a legjobb biró is, de annyi bizonyos, 
hogy ez irányban kell valamiképp a kérdés megoldását 
keresni. 

Quintilianusnak az a distingválása, hogy kétféle ember 
létezik: cisterna-ember és forrás-ember, különösen a biró 
tekintetében jut érvényre. A cisterna-ember a birói széken 
az, a kiben a rengeteg sok törvény és paragrafus, jogszabály 
és döntvény mint a cisternában az esővíz összefolyik, felhal- 
mozódik és néha meg is poshad ; a forrás-ember az, a kinek, 
mint birónak a szájából az életből merített és az élet szá- 
mára való, mindig friss igazság bugyog. Ily forrás-em- 
berek kikutatása képezhetné az igazságügyi kormányzatnak 
legméltóbb feladatát. 

Azt mondhatnák erre igen 1 uraim, hogy ez ábránd. 
Pedig abban a pillanatban nem ábránd, a melyben valósággá 
akarják váltani. És hogy nem ábránd, hogy a bíróságnak és 
a birónak ily irányban való fejlődése megvan és kimutatható, 
arra igen érdekes például szolgál magának a biró névnek 
eredete is. Méltóztatik tudni, hogy a Nyelvőr nyelvtudósai 
ezt a «bir» szóból származtatják le, hogy «bir», «lebir» a 
biró szó eredete. Engem e magyarázat nem elégített ki és 
egy kiváló nyelvkritikushoz fordultam e kérdéssel, Ballagi 
Aladár tanár úrhoz, a ki dokumentumai alapján kimutatja, 
hogy a biró szó nem magyar eredetű, nem is fordítás. A biró 
szó az olaszból származik. A «sbirr» szó a magyar birónak 
ősapja. A XIV. századtól a XYI-ig az Anjouk uralkodásától 
kezdve Mátyás király idejéig, a mely időben tudvalevőleg a 
legélénkebb politikai és társadalmi összeköttetés állott fenn 

Magyarország és Olaszország közt, az olasz nyelv csak úgy 
öntötte az uj szókat a magyarba. Ezek közé tartozott a biró, 
illetőleg sbirr — poroszló — szó is. A bírónak és a sbirrnek 
közös simboluma a pálcza; ezen a réven szövődhetett az 
olasz szóhoz a fogalom. Én nagy respektussal viseltettem 
Ballagi Aladár tanár úrnak éppen nyelvtörténeti tudománya 
iránt, rendkívül plausibilisnek tartom e magyarázatot, de 
mivel tudom, hogy grammatici certant, erre nem esküszöm. 
De ha úgy van, a mint Ballagi tanár úr ezt dokumentumok 
közlésével fogja legközelebb megjelenendő munkájában iga- 
zolni, ha a biró szónak csakugyan ez az eredete, úgy ez 
nemcsak érdekes, tanulságos, hanem felettébb örvendetes is. 
A bírónak olyan haladása az évszázadokon keresztül, hogy 
nemcsak a kezdőbetűjétől vedlett, hanem fogalmilag is annyira 
változott, hogy többé rá nem ismerni régi alakjára, bizonyítja 
a legjobban az e téren való evolutiót. 

Napjainknak egy kiváló természettudós filozófusa, Bölsche, 
azt mondja egy nemrég megjelent munkájában, hogy az, 
hogy az ember a majomtól származik, olyan banális közhely, 
hogy ezt már a verebek is csiripelik. Ez nem is fontos: a 
culturális elvolutio szempontjából is lényegtelen valami. 
Sokrates, Aristoteles, Mózes, Confucius stb. évezredek előtt 
sem voltak majmok többé és az emberiségnek még ma is 
nagy tömege van, a mely ma sem ember. Nem az a fontos, 
hogy az ember a majomtól származik, hanem az, hogy 
mennyire győzte le magában az állatot. Nem az a fontos, 
hogy ezelőtt 600 esztendővel valami külső analógia alapján 
a magyar birok fogalmára az olasz poroszló nevét alkalmaz- 
ták, hanem az, hogy az évszázadok folyamán a magyar biró 
oda evolválódott, hogy nem lényeges atributuma többé a bot 
és hogy ő nem a mások által alkotott törvényeknek pálczás 
végrehajtója többé, hanem az önmaga által kiderített és meg- 
állapított igazságnak szószólója. És ezen evolutio mellett 
még egy másik szónak újjáalakulása is várható. A «judicium», 
a mely eredetileg azt jelentette, hogy ítélet ós a melyet ma 
már leginkább átvitt értelemben : okosság és értelem jelölé- 
sére használnak, a további evolutio mellett ismét egybe- 
forrhat. 

Eb abban az időben, a melyben a «judicium» nevében 
a két fogalom : a bírói ítélet és okosság mint elválaszthatatlan 
fogalmak folynak és forrnak össze, ebben az időben jut majd 
általánosan és mindenkor diadalmasan érvényre az igen t. 
előadó úr annyira és joggal magasztalt anyagi igazság a 
bírói ítéletben. 

